Odnos magije i religije (9)\nNauka je groblje hipoteza\nAli, svako novo naučno saznanje otima još jedno područje religiji\nZa razliku od religije, magija se može odrediti kao oblik vladanja nad silama koje su iznad i izvan čoveka. Posredstvom magije ljudi su preobražavali svet nastojeći da žive na jedan snošljiviji način. Život je oduvek bio težak, a magija je bila vrelo optimizma i pokušaj prevazilaženja teškoća.\nMagija sugeriše aktivnost vernika dok je religija više okrenuta pomirenju i pasivnosti - čekanju i iščekivanju. Magija se ne može razumeti bez shvatanja značenja pojmova amuleta, fetiša ili sigila. Ovaj mnogoznačajni pojam, odnosi se na predmete nesumnjivih magijskih i zaštitnih moći. Imalac ih obožava i u njih se projektuje - oni mu omogućavaju uspeh i ostvarenje želja zahvaljujući natprirodnoj sili koju poseduju i koja posvećeniku omogućava suvereno ponašanje.\nPosedovanje magijskog predmeta omogućava uživanje određenog društvenog statusa i moći. Sličnosti između magije i religije se ogledaju i u tome što obe iskazuju veliku zainteresovanost za neempirijsko, za ono što je neopažljivo i nemerljivo i što ne podleže praktičnoj proveri. I jedna i druga snabdevaju čoveka izvesnom količinom moći kojom se odupire vladanju bilo kakve sile koja mu se nameće i pokušava da utiče na njegovo ponašanje, kontrolišući ga na izvestan način.\nPrema modernoj nauci religija i magija zauzimaju isti odnos - polaze od toga da je natprirodno isto tako realno kao što je realno empirijsko i iskustveno. U primitivnim društvima razlike između empirijskog i natprirodnog ne postoje. Religija i magija imaju karakter simboličkog pa predmeti, koji su sasvim obični, u određenim situacijama mogu biti posvećeni dakle, zadobiti sasvim novo značenje.\nRitualni sistem se može kod religije i magije odrediti kao vanjska, spoljašnja situacija natprirodnog; takođe, obe sadrže mnoge antropopsihičke entitete - to su suštine sa socijalnim značenjima i njima se treba obraćati. Takođe, obe za predmet interesovanja imaju zanimanje za "neljudske sile", što će reći za natprirodno, nadiskustveno, zagonetno i neproverljivo.\nTragati ili prihvatiti\nZa razliku od religije, magija ima instrumentalnu prirodu te može služiti za dobro, odnosno zlo činjenja. Kod magije je zastupljen element kontrole natprirodnog, nadzemaljskih sila - kod religije to izostaje. Ona uvek naglašava grupne ciljeve dok je kod magije primaran lični interes. Takođe, ona podrazumeva respekt za vlastiti magijski aparat i vlastite formule. Ove formule u religiji imaju sa stajališta trenutnog efekta više simbolično značenje. Napokon, za razliku od religije, emocionalni karakter magijske situacije je slabiji.\nKakav je odnos nauke i religije, per se? Upoređenjem naučnog i religijskog (magijskog) metoda možda ćemo se približiti celovitoj istini. Kanonik Lemetr je rekao da je nauka groblje hipoteza i premda je to tako Anri Rože u knjizi "Nauka i religija"(Sarajevo, 1961.) opravdano zaključuje:"... svako novo naučno saznanje otima još jedno područje religiji, bez obzira da li je dokumentovana ili dokazana prethodna naučna hipoteza ili stanovište."\nDakako, nauka može mnogo, no ipak ne može u potpunosti zadovoljiti sve čovekove prohteve. Naprotiv, ako ih sasvim zadovolji, čovek postaje čist predmet nauke, kao što je to već slučaj u genetici i pokušajima pravljenja ljudskog klona.\nDanas je neosnovano deliti ljude na religiozne i ateiste - zahvalnija je podela na one koji se mire sa postojećim granicama humanog i koji pokušavaju da odgovore na večite zagonetke ljudskog smisla - dakle, podela na one koji tragaju i na one druge koji prihvataju određen sistem razumevanja čoveka i njegovog sveta, ostajući na tome.\nOsnovna razlika između naučnog i religijskog metoda sastoji se u tome da je naučni objektivan a ovaj drugi subjektivan. Oslanjajući se na unutrašnje osećaje, vernik ili magičar u njima nalazi uverljive dokaze istine i uverenja o vlastitim verovanjima. U određenom referentnom sistemu ona zadobijaju sve prerogative nesumnjive istine. Religija, po prirodi stvari ne potrebuje naučnu potporu i verifikaciju - onoliko koliko se živi, toliko je i istinita. Tome pripomaže oslanjanje na autoritet i pokoravanje autoritetu.\nZahvaljujući primeni određenih metoda za dobijanje informacije o natprirodnom i nadiskustvenom, vernik može prihvatiti i one religijske istine za koje je dokazano da su ne samo kontradiktorne već i naučno opovrgnute. Ovaj metod određivanja vrednosti pripada isključito mitskoj svesti jer upravo njenim posredstvom čovek nameće moralna značenja svetu po kojem je svet njemu jednak.\nDefinicija istine nije samo naučni, već i metafizički problem, ali nauka sama po sebi može da bude ma kako to paradoksalno zvučalo, u neku ruku i novi izvor religije zahvaljujući svojim gotovo fantastičnim otkrićima.\nVerovanje i ritual, kao sveto i posvećeno, zasnovani su na subjektivnom stavu i saznajni su aspekt religije koja na njemu počiva, za razliku od nauke čija se spoznaja bazira na opservaciji. Religija za svoju osnovu ima samu veru, a nauka evidenciju.\nSutra: Opsednutost starim Egiptom\nZašto Srbi nestaju (2)


Knjaževac : Prijave protiv nadležnih u školi – Knjaževac vesti\nHome / Bezbednost / Knjaževac : Prijave protiv nadležnih u školi\nKnjaževac : Prijave protiv nadležnih u školi\nin Bezbednost, Knjaževac, MUP, Obaveštenja, Tehnička škola Knjaževac, Timocka krajina, Vesti iz Knjazevca oktobar 6, 2014\t0 110 Views\nU školi gde je poginuo Sava StevanoviĆ (12), već su se dešavali teški incidenti. Ista konstrukcija prošle godine slomila jednom dečaku nogu.\nTim povodom Knjaževačka policija – Policijska uprava u Zaječaru je, 06. oktobra ove godine, podnela krivičnu prijavu protiv odgovornih lica Tehničke škole u Knjaževcu, zbog postojanja osnova sumnje da su izvršili krivično delo izazivanje opšte opasnosti.\nOsumnjičeni se terete da nisu postupili po odredbama Zakona o bezbednosti i zdravlju na radu, Pravilnika o bezbednosti i zdravlju na radu i Pravilnika škole o organizaciji i sistematizaciji poslova i\nradnih zadataka. Samim tim nisu preduzete potrebne mere i radnje na obezbeđenju nastavnih sredstava škole – golova za rukomet i nije naloženo da se ta sredstva obezbede od nekontrolisanog korišćenja za period van radnog vremena škole.\nUtvrđeno je da se nastava fizičkog vaspitanja održava u sali jer golovi na terenu nisu bili pričvršćeni, te su samim tim i nebezbedni za rad, što je za posledicu imalo zadesnu smrt maloletnog deteta.\nIGRALI smo fudbal kada su nas roditelji pozvali da krenemo kući. Već je bio sumrak i svi smo pošli sa igrališta. Sava je, još jednom, hteo da se uhvati za prečku gola, kao što je to činio i bezbroj puta pre toga. Video sam da se konstrukcija zaljuljala i viknuo sam mu: „Savo, pazi!“. U tom trenutku metalna konstrukcija, teška oko 70 kilograma, obrušila se. Sava je već bio na betonu, na leđima, a na njega se, svom silinom, srušio gol. Čuo sam vrisak. Oko Save se širila lokva krvi.\nOvako počinje priču dečak, star devet godina, koji je preksinoć prisustvovao stravičnoj tragediji u kojoj je nastradao Sava Stevanović (12), učenik petog razreda OŠ „Dimitrije Todorović Kaplar“, na koga je pala konstrukcija gola i usmrtila ga.\n– Vrišteći sam otrčao preko puta i pozvao dedu Dragišu Bangića. Ubrzo se pojavila i Savina majka Maja, jer oni stanuju neposredno kod Tehničke škole – nastavlja ovaj dečak.\nDragiša Bangić, koji je pritrčao, veli da dečaka nije mogao da prepozna. Njegova majka Maja je grlila sina i pokušala da ga podigne. Plakala je i dozivala ga: „Savo, Savice, ustani…, ljubi te majka.“\nDragiša i Maja su zajedno dečaka podigli i ubacili u taksi. Odvezli su Savu do bolnice. Ušli su, sa lekarima, u salu. Nažalost, medicinski radnici su samo mogli da konstatuju da je nesrećni dečak preminuo na licu mesta.\nU domu nesrećnog dečaka juče su odjekivali jauci. Majka Maja – zanemela. Ne može ni da govori, niti da poveruje da njenog deteta nema. Nastradao je, maltene, pred njenim očima.\n– Došao sam u subotu kući, negde oko 17 časova – kroz suze kazuje Savin očuh Ljubiša Petrović. – Video sam sina da se igra sa ostalom decom. Pozvao sam ga kući i rekao mu da se obuče, jer je već bilo zahladnelo. Sava je obukao gornji deo trenerke i ponovo se vratio na igralište, a ja sam otišao do svojih roditelja.\nLjubiša, koji je Savu pazio još od kada je ovaj bio beba (otac nesrećnog dečaka je nastradao u saobraćajnoj nesreći), ističe da ga je voleo kao da je njegovo rođeno dete.\nKroz suze priča da golovi na igralištu Tehničke škole nisu pričvršćeni, a njegove reči potvrđuje i komšinica Nada Bangić.\n– Prošle godine ista metalna konstrukcija koja je usmrtila Savu pala je na jednog dečaka i slomila mu nogu – priča Nada. – Još tada smo tražili da se ti golovi obezbede, ali na to niko nije obraćao pažnju. Nekoliko puta su deca na tom mestu izbegla povrede, jer je taj gol nekoliko puta padao. Ne mogu da verujem da su u Tehničkoj školi imali para da sagrade nadstrešicu za čuvanje uglja, a nisu mogli da obezbede igralište!\nU POLICIJI su nam kratko kazali da je istraga još u toku, ali da je izvesno da će protiv nekih lica iz Tehničke škole biti podnete prijave, najverovatnije zbog nesavesnog rada.\nObdukcija tela nesrećnog dečaka pokazala je da je imao nekoliko preloma lobanje.\nSava će, najverovatnije, biti sahranjen danas.\nKAMERE SNIMILE TRAGEDIJU PO informacijama koje je naš list dobio, ceo događaj zabeležile su bezbednosne kamere postavljene na Srednjoj tehničkoj školi, čime je nedvosmisleno potvrđeno da je dvanaestogodišnji dečak nastradao nesrećnim slučajem. Naši podaci kazuju i da su ljudi koji su obavljali uviđaj i gledali snimak tragedije – plakali, dok je nekima od njih i pozlilo od scene koju su videli.\nIzvor Knjaževačke vesti / Vecernje novosti\nPrevious: Knjaževac : Tragedija mogla da se spreči\nNext: „Očajne domaćice“ prave najbolji ajvar u Knjaževcu!


Nadežda M. Žitko i Dr Marko Špiler Javne nabavke u Republici Srbiji | IBN Studio\nOva knjiga predstavlja, do danas, najsveobuhvatniji projekat u oblasti javnih nabavki na ovim prostorima. Knjiga u tom smislu predstavlja najbolje štivo kako za početnike, tako i za one koji imaju višegodišnje iskustvo iz oblasti javnih nabavki.\n748 (I tom), 385 (II tom), 183 (III tom)\nCategories: Pravo i normativa, Stručna literatura\nKnjiga Javne nabavke u Republici Srbiji je izdanje sa dugom tradicijom. Istorijat ove knjige proteže se na dve decenije, tri Zakona o javnim nabavkama i preko 15 izdanja. Još od prvog Zakona o javnim nabavkama iz 2002. godine Institut za ekonomiju i pravo je prepoznao značaj ove oblasti. Uz nemerljiv doprinos naših saradnika, Nadežde Mitrović Žitko, dr Đorđa Pavlovića i kasnije dr Marka Špilera ovo izdanje postalo je jedini sveobuhvatni priručnik u oblasti javnih nabavki.\nJavne nabavke u Republici Srbiji sastoji se od tri toma. Prvi tom posvećen je odredbama i institutima koje Zakon sadrži, kao i objašnjenjima za njihovu primenu. Drugi tom sadrži modele svih akata koji su potrebni u sprovođenju postupaka javnih nabavki dok treći sadrži sam Zakon. Odluka izdavača da na ovaj način podeli građu sasvim je praktične prirode. Odvajanjem modela akata i teksta Zakona u zasebne celine omogućili smo lakše snalaženje u svakodnevnom radu.


Vesti online / Vesti / Srbija / Tači: Bler nas podržava\nTači je na svom Tviteru, uz fotografiju sa Blerom, napisao da je dobio njegovu podršku za postizanje konačnog sporazuma između Kosova i Srbije.\n"Imao sam odličan sastanak u Londonu sa mojim prijateljom Tonijem Blerom. Njegov doprinos našoj slobodi i nezavisnosti je nesvakidašnji. On u potpunosti podržava proces dijaloga i postizanje sveobuhvatnog dogovora između Kosova i Srbije koji vodi međusobnom priznanju i članstvu u NATO, EU i UN za Kosovo", napisao je Tači na Tviteru.\nI had a great meeting in London w/ my friend Tony Blair. His contribution to our freedom & independence is extraordinary. He fully supports dialogue process for a final comprehensive deal between Kosovo & Serbia leading to mutual recognition & NATO, EU, UN membership for #Kosovo. pic.twitter.com/YXqFENkC9k — Hashim Thaçi (@HashimThaciRKS) December 8, 2018\nNedelja 09.12.2018. 20:43


ON JE BIO PRVI SRPSKI ŠPIJUN: Radio je za Obrenoviće, imao tajno oružje kao Džejms Bond, a iako ga ima na poznatoj slici NIKO NE ZNA KAKO IZGLEDA! | Vesti | Kurir\nDruštvo 22.01.2018. 20:22h 22.01.2018. 20:56h\nVasilije Vasa Popović, narodni knez od Drugog srpskog ustanka, bio je najpouzdaniji i najvažniji obaveštajac knjaza Miloša Obrenovića a knjaz ga je oslovljavao sa “brate” što govori o tome koliko je poverenje imao u njega.\nPopović je, zapravo, bio brat od ujaka kneginje Ljubice a Miloš ga je početkom 1819. godine postavio za glavnog kneza požeške nahije iako nije imao ratnih zasluga.\nKnez Vasa bio je akter i kreator mnogobrojnih tajnih špijunskih i diplomatskih misija, prenosilac depeša i usmenih poruka o kojima je smelo da zna tek nekoliko najuticajnijih ljudi. Šefovao je grupi izvrsnih srpskih uhoda po drugim zemljama. Modernom terminologijom, bio je knjažev Džejms Bond, sve do svoje smrti 1832. godine.\n(VIDEO) KAKO JE PAO ŠPIJUN KOJI JE PONIZIO CIA: Rasturio im mrežu u Kini, imali ga u šaci pa pustili\nMeđutim, njegov značaj i zasluga za oslobođenje Srbije su ostali velika tajna a istina o sudbini i ulozi ovog velikana izronila je tek pred dvestotu godišnjicu Drugog srpskog ustanka.\n"U spiskovima prvaka Miloševog ustanka iz 1815. Vasa Popović se najpre pominje kao pisar gospodara Jovana Obrenovića. Zatim postaje jedan od trojice Miloševih tajnih savetnika. Za kneza Požeške nahije, sa sedištem u Čačku, koja je sezala sve do Trstenika, izabran je 1819. Uz tu funkciju obavljao je najpoverljivije dužnosti u korist ostvarenja konačnog cilja, srpske samostalnosti. Sam ustanak je, gledan u vojnom smislu, trajao svega nekoliko meseci. Njegov nastavak bile su duge, mukotrpne diplomatske borbe, pregovori i dogovori najpre sa turskim Marašli-pašom pa nadalje, sve do delatnika i emisara tadašnjih velesila. Knjazu su za sve to bili potrebni najsposobniji i najodaniji ljudi, a oni su uz tu diplomatsku i obaveštajnu delatnost u njegovo ime na unutrašnje političkom planu istovremeno predstavljali i vršili sudsku i vojnu vlast", izjavio je istoričar Aleksandar Marušić, kustos Muzeja rudničko-takovskog kraja u Gornjem Milanovcu.\nMarušić je objasnio da se na čuvenoj slici „Takovski ustanak“ prikazuje i lik Popovića, ali se ne zna ko je to tačno. U narodnom predanju ostalo je zapisano i da je Vasa sa Milošem imao uspone i padove a iza njega ostala su neka pisma knezu u kojima kaže da je službovao kod oba Obrenovića i dobro zna "kakvi su oni ljudi“.\nVasa je bio pravdoljubiv, bavio se sirotinjskim mukama, a za razliku od većine uglednih Srba koji su bili turkofili ili austrofili, on je više naginjao ka Rusiji.\nMeđu agentima koje je stvorio, bilo je trgovaca, putnika, ali i običnih ljudi i sveštenika.\nU srpsku istoriju je ušao sa špijunskim rekvizitom, vrlo neobičnim, koji se čuva u muzeju u Takovu. Radi se o dvodelnim štapom za hodanje, koji ima ugrađen bodež. Donji deo je uski cilindar u kom je Vasa nosio poverljive depeše a ovo pomagalo nikako nije moglo da upadne u oko turskim špijunima jer je bilo veoma neugledno.\nKnez Vasa se družio i sa Vukom Karadžićem. Umro je 17. januara 1832. godine u Beogradu a za njegovu smrt se vezuju razne misteriju. Milan Đ. Milićević je u svom “Pomeniku” zabeležio da je Vasa, krenuvši na put iz Čačka za Beograd, još u svom dvorištu, zakačio glavom za konopac za sušenje rublja, dobio na čelu malu ranu, koja se u putu pozledila "pa čim dođe u Beograd, legne u postelju, naturi se na njega crveni vetar, od koga i umre".\nBio je sahranjen u porti beogradske crkve, da bi mu ostaci bili preneti u Breznu kod crkve čiji je ktitor bio.\nInače, Vuk Karadžić je za smrt Vase otvoreno okrivio Miloša Obrenovića.\nVasilije Vasa PopovićVasilije Popovićšpijunsrpski špijunagentMiloš Obrenovićtajni


Nada, obmana, slom : politički život Srba na Kosovu i Metohiji (1987-1999) : Mario Brudar : : Knjizara.com: Knjige\nNada, obmana, slom\npolitički život Srba na Kosovu i Metohiji (1987-1999)\nKnjiga Marija Brudara "Nada, obmana, slom" predstavljaće kao analitički pregled i izvor istorijske građe važno delo za sve buduće istraživače ove oblasti, a zbog zanimljivosti teme, nevelikog obima, preglednog i jasnog stila može privući pažnju i šire čitalačke publike koja želi da sazna nešto više o događajima koji su umnogome odredili sudbinu srpskog naroda – ne samo na Kosovu i Metohiji.\nOstali naslovi koji sadrže ključne reči: Jugoslavija , Unutrašnja politika , Srbi , Politički život , Politička situacija\n2003; latinica; 24 cm; 163 str.;\nIzdavač: Nova srpska politička misao; 2003; latinica; 24 cm; 163 str.;\n14.01.06 Glas javnosti\nNada, obmana, slom, Mario Brudar\nTri velike zablude i "junaci"\nMario Brudar: "Nada, obmana, slom – Politički život Srba na Kosovu i Metohiji (1987-1999)"\nKnjiga Marija Brudara "Nada, obmana, slom" se, uslovno, može podeliti na tri dela. U prvom, najkraćem, dat je istorijski uvod u srpsko-albanske odnose sa posebnim naglaskom na vreme posle Drugog svetskog rata kada je jugoslovensko komunističko rukovodstvo favorizovalo Albance u odnosu na Srbe u novonastaloj srpskoj pokrajini Kosovu i Metohiji. Opisano je i ponašanje pojedinih srpskih političara sa Kosova i Metohije.\nNastanak (1985), delovanje i gašenje (1988) Srpskog pokreta otpora, autentičnog nacionalnog pokreta kosovskometohijskih Srba, tema je drugog dela knjige u kojem je objašnjeno i kako je i zbog čega došlo do povezivanja Srba ca Kosova i Metohije sa Slobodanom Miloševićem.\nPomoću kosovskog pitanja i tamošnjih Srba Milošević je uklonio konkurente i učvrstio se na vlasti, a kosovski Srbi su u njemu, piše Brudar, videli "oslobodioca od višedecenijskog albanskog ugnjetavanja, čoveka koji im je doneo slobodu, vratio nacionalni ponos i rešio pitanje Kosova i Metohije u srpsku korist".\nTo tako, zaista, i jeste izgledalo (broj Srba na Kosovu uvećao se za 140 hiljada od 1991. do 1998. godine), sve do juna 1999. godine kada je dve trećine Srba napustilo pokrajinu. Junski slom bio je logična posledica Miloševićeve politike koja je, smatra Brudar, počivala na tri velike zablude: "da je moguće uspešno rešiti u srpsku korist problem Kosova bez pristanka i mešanja najveće sile današnjeg sveta SAD, zatim, bez demokratskog preobražaja Srbije i, na kraju, uz zanemarivanje interesa kosovskih Albanaca i potcenjivanje njihove moći". Ove zablude delio je sa Miloševićem i najveći broj Srba na Kosovu i Metohiji.\nTreći, najveći deo knjige posvećen je vladavini socijalista i višestranačkom životu na Kosovu i Metohiji, od 1990. godine do kraha srpske vlasti na Kosovu u junu 1999. godine. Navodeći mnoštvo primera, autor piše o načinu na koji su Miloševićevi socijalisti vladali Kosovom, ali i, što je do pojave ove knjige bilo nepoznato, o delovanju i organizaciji opozicionih stranaka na ovom prostoru.\nDetaljno su opisani izbori od 1990. do 1997. godine i ono što im je prethodilo i sledilo iza njih. Prvi put su na jednom mestu vidljive sve razmere izbornih krađa socijalista na Kosovu i Metohiji koje su svojim bojkotom omogućili Albanci, a olakšali kosovski Srbi svojom podrškom Miloševiću i opozicija svojom neorganizovanošću na Kosovu i Metohiji.\nPosebnu draž knjizi daje Brudarovo neustručavanje da navodi imena i prezimena ljudi koji su bili akteri političkog života i događaja koje bi danas mnogi od njih najradije izbrisali iz svojih biografija. Na kraju knjige nalazi se i dodatak u kome je, u najkraćem, opisano šta se sa pojedinim "junacima" ove knjige zbivalo posle junskog sloma 1999. godine.\nHope, Delusion, Collapse


"OPTUŽBE NEOSNOVANE, I BEZ DOKAZA"\n10.11.2015. 19:05h Ažurirano: 10.11.2015. 19:05h\nDan nakon što je predsjednik Svjetske atletske federeacije (IAAF) Sebastijan Kou pozvao zvaničnike Ruske federacije da se do kraja nedjelje izjasne o optužbama o sistematskom dopingu njenih takmičara, stigao je odgovor, ali prvo iz Kremlja, koji je odbacio optužbe Svjetske antidoping agencije (WADA) o postojanju raširenog dopinga u toj zemlji.\n"Teško je prihvatiti ove optužbe bez dokaza, one su prilično neosnovane - rekao je portparol Kremlja Dmitrij Peskov.\nWADA je u ponedjeljak objavila izvještaj o sistematskom dopingu u Rusiji i predložila da se ruski sportisti suspenduju iz svih takmičenja, da se doživotno suspenduju po pet atletičara i pet trenera i članova administracije.\nU međuvremenu, WADA je danas privremeno je zabranila rad akreditovane laboratorije u Moskvi. Ova suspenzija stupa na snagu odmah, a podrazumijeva zabranu antidoping testiranja na urin i krv.\nZbog toga će svi uzorci iz moskovske laboratorije biće transportovani "brzo i na siguran način u jednu akreditovanu laboratoriju WADA".\nMoskovska laboratorija u roku od 21 dana može da se žali na odluku o suspenziji Međunarodnom sudu za arbitražu u sportu.\nVršilac dužnosti predsjednika Atletskog saveza Rusije (VFLA) Vadim Zeličenok rekao je da je izvještaj Svjetske anti-doping agencije politički motivisan.\n"Nadam se da to neće uticati na moral naših sportista. Tu ima elemenata političkog odstrijela, pošto su mnoge stvari u izvještaju opisane na pristrasan način", rekao je Zeličenok.\nBivši predsjednik Atletskog saveza Rusije Valentin Balakničev rekao je da će na Sudu za sportsku arbitražu dokazati da nije učestvovao u iznudi kako bi prikrio doping sportista.\n"Inače na drugi način nećemo doći do kraja ove situacije", rekao je Balakničev novinskoj agenciji Tas, i dodao koje tačke izvještaja namjerava da ospori na sudu, ali je naveo da će "braniti svoje interese i interese Rusije".\nBalakničev je u februaru, poslije više od 20 godina, napustio funkciju predsjednika Saveza poslije niza doping slučajeva.\nOn je u izvještaju Svjetske anti-doping agencije optužen da je učestvovao u šemi iznuđivanja novca od sportista optuženih da su koristili nedozvoljena sredstva.\nDirektor Anti-doping agencije Rusije Nikita Kamaev rekao je da su optužbe o postojanju druge tajne laboratorije i navodne uloge ruske tajne službe u prikrivanju dopinga "fantazija".\n"To je apsolutna glupost, ljudi imaju bujnu maštu. Uopšte ne stoje priče o postojanju tajne laboratorije u podrumu Lubjanke. Ljudi koji to tvrde žive u eri filmova o Džejmsu Bondu", rekao je Kamaev.\nPredsjednik Rusije Vladimir Putin sastaće se sjutra sa glavnim trenerom trkačkog tima atletske reprezentacije, Jurijem Borzakovskim, poslije optužbi o sistemskom dopingu ruskih atletičara.\nAtletski savez saopštio je da će se glavni trener trkačkog tima Rusije Jurij Borzakovski sjutra sastati sa Putinom u sportskom centru u Sočiju. Navedeno je da će se razgovarati o pripremama za Olimpijske igre u Rio de Žaneiru 2016. godine, ali i da bi moglo da se priča o optužbama WADA.\n"Možda će o tome biti razgovora, ali ne obavezno u sklopu glavnog sastanka", rekao je predsjednik Atletskog saveza Rusije Vadim Zeličenok. WADA je danas zatvorila anti-doping laboratoriju u Moskvi, a njen direktor Grigori Rodčenkov podnio je ostavku, prenijela je novinska agencija Tas. WADA je zatražila doživotnu suspenziju za Rodčenkova, koji je optužen za zataškavanje pozitivnih doping rezultata, iznuđivanje novca od sportista i uništavanje 1.417 uzoraka uoči dolaska inspektora Svetske anti-doping agencije.\nsvjetska atletska federacijaKremlj\n25.09. 12:14 h\t5319


Beli pas sa plavim ocima Svajcarski ovcar | mali oglasi\nVi se nalazite: Početna / kućni ljubimci / psi / Beli pas sa plavim ocima Svajcarski ovcar\nPostavljeno: January 17, 2018 5:28 am | Cena: 1 | Grad: Beograd | Telefon: +38169/50-888-78\nNajlepsi pas na svetu. Prodajem ne zapamceni primerak svajcarskog belog ovcara sa plavim ocima beli vucijak ja bi rekao najlepsi pas na svetu . Donesen iz Nemacke iz grada Konstanza blizu Svajcarske granice. Prvobirano musko stene, ostrog pogleda , jako krupne gradje savrsene linije.\nOd izlozbenih roditelja.\nOstenjen 21.12.2017, ociscen od parazita , zdrav , prav i izrazito hrabar\nNa poslednjoj slici je prikazan otac psa.\nPas poseduje papire i pasos, cena sa papirima je 560 eura, bez papira 400e.\nZa sve informacije poziv, SMS ili Viber 38169 50-888-78 Beograd


Ispovesti - Nema odbojnijeg stvorenja od očajne\nNema odbojnijeg stvorenja od očajne žene u potrazi za muškarcem/novcem. To su one kojima je samo bitno da imaju momka, pa da se dobro udaju. Nemaju hobije, interesovanja, život, izvan tog "moram biti lijepa i privlačna da bih se dobro udala". One se sređuju samo da privuku mušku pažnju, čitaju samo da ispadnu pametne na fejsu, kreću se u coporima istih takvih i pričaju samo o shopingu, noktima i planovima za vikend. A vikendom se smjeskaju dziberima iz separea u nekom klubu, u nadi da će nekog od njih upecati. Na mrežama žive savršene živote, u kući ne znaju ni čašu da operu. Nemaju ništa svoje lično, ali kad imaju momka, onda vole iste filmove/muziku/hranu/sport kao i on. Kako znam? Moja sestra je jedna od njih, nažalost. Ne znam kako da joj objasnim da su joj prioriteti skroz pogrešni.


Dodik, Cvijanovićeva, Višković i Ivancov dočekuju prvi kontingent pomoći Rusije; Prenos na RTRS\n09/04/2020 | 12:16 ⇒ 14:55 | Izvor: RTRS\nSrpski član Predsjedništva BiH Milorad Dodik, zajedno sa predsjednicom Republike Srpske Željkom Cvijanović, predsjednikom Vlade Radovanom Viškovićem i ambasadorom Ruske Federacije u BiH Petrom Ivancovim, dočekaće danas na banjalučkom aerodromu prvi kontingent medicinske opreme i pomoći Rusije za borbu protiv epidemije izazvane virusom korona.\nRuski avion Iljušin 76 (Foto: © Sputnik / Press-service of Russian Emergency Situations Ministry)\nDoček je predviđen za 16.00 časova, uz prenos na našem programu, portalu i Fejsbuk stranici.\nPredviđeno je da danas na Aerodrom Banjaluka slete tri aviona sa medicinskom opremom i meterijalima koje Ruska Federacija donira Republici Srpskoj.


Organizacija | Grad Bor\nOdeljenje za planiranje i razvoj\nZa vršenje upravnih poslova u okviru prava i dužnosti Grada i određenih stručnih poslova za potrebe Skupštine grada, Gradonačelnika i Gradskog veća, obrazuje se Gradska uprava. Gradskom upravom rukovodi načelnik. Načelnik Gradske uprave predstavlja Gradsku upravu, organizuje i obezbeđuje zakonito i efikasno obavljanje poslova i odlučuje o pravima, dužnostima i odgovornostima zaposlenih.\nGradska uprava: priprema nacrte propisa i drugih akata koje donosi Skupština, Gradonačelnika i Gradsko veće; izvršava odluke i druge akte Skupštine, Gradonačelnika i Gradskog veća; rešava u upravnom postupku u prvom stepenu o pravima i dužnostima građana, preduzeća, ustanova i drugih organizacija u upravnim stvarima iz nadležnosti Grada; obavlja poslove upravnog nadzora nad izvršavanjem propisa i drugih opštih akata Skupštine; izvršava zakone i druge propise čije je izvršavanje povereno gradu; obavlja stručne i druge poslove koje utvrdi Skupština, Gradonačelnik i Gradsko veće; dostavlja izveštaj o svom radu na izvršenju poslova iz nadležnosti Grada i poverenih poslova, Gradonačelniku, Gradskom veću i Skupštini po potrebi, a najmanje jednom godišnje; vodi evidenciju o stvarima u javnoj svojini, u skladu sa zakonom; stara se o organizovanju i izvršavanju utvrđene radne obaveze na teritoriji grada; planira zbrinjavanje ugroženih, postradalih, izbeglih i evakuisanih lica u vanrednim situacijama; organizuje i sprovodi obuku i osposobljavanje poverenika, zamenika poverenika i jedinica civilne zaštite opšte namene.\nRad Gradske uprave organizovan je po organizacionim jedinicama, kojih ima 9, i to:\nOdeljenje za finansije,\nOdeljenje za urbanizam, građevinske, komunalne,imovinsko-pravne i stambene poslove,\nOdeljenje za privredu i društvene delatnosti,\nOdeljenje za upravu i opšte poslove,\nOdeljenje za inspekcijske poslove,\nOdeljenje poreske administracije,\nOdeljenje za planiranje i razvoj,\nSlužba za skupštinske poslove i\nNačelnik Ljubinka Jelić, diplomirani pravnik\ntel: 030 423 179\nfaks: 030 423 179\nDnevni izveštaj o kvalitetu vazduha 28.03.2020\nDnevni izveštaj o kvalitetu vazduha 27.03.2020\nDnevni izveštaj o kvalitetu vazduha 26.03.2020\nGradsko veće grada Bora upućuje javni poziv za učešće u javnoj raspravi o Nacrtu Odluke o izradi plana detaljne regulacije interne obilaznice za DP IB-37 I DP IIA 166\nGradsko veće grada Bora upućuje javni poziv za učešće u javnoj raspravi o Nacrtu Odluke o izradi plana detaljne regulacije područja vetroelektrane “Crni vrh” na teritoriji grada Bora\nGradsko veće grada Bora upućuje javni poziv za učešće u javnoj raspravio Nacrtu Odluke o izradi izmena i dopuna prostornog plana opštine Bor


Review: Motorola RAZR 5G – Oživljavanje prošlosti | PC Press\nReview: Motorola RAZR 5G – Oživljavanje prošlosti\n8. decembar 2020. 18. avgust 2021. Marko Nešović\nPočetak ovog milenijuma obeležili su telefoni na preklop. Kompanija koja je bila prepoznatljiva po svojim preklopivim telefonima i koja je ovaj koncept najviše zadržala svakako je Motorola. Legendarna Motorola RAZR serija prošle godine je oživljena modelom prosto nazvanim RAZR, a ove godine imamo priliku da se družimo sa RAZR 5G, novim modelom koji pokazuje koliko smo daleko stigli sa savitljivim ekranima.\nEvolucija na pravom tragu\nProšlogodišnji koncept evoluirao je na mestima gde je to bilo najviše potrebno. Pre svega, šarka zbog koje je na prethodniku ekran bio blago podignut pa je ulazila prašina, sada je redizajnirana. Nov koncept je malo drugačiji, sa zaštitnim elementima na bokovima, tako da i to malo kretanje ekrana prilikom savijanja ne ostavlja prostora za brigu oko toga da li će se zavući neka nečistoća.\nVeoma je interesantno to što se ekrani nisu uopšte promenili, pa i dalje imamo mali 2,7-inčni spoljni G-OLED rezolucije 800 x 600 piksela i veliki, savitljivi 6,2-inčni P-OLED ekran rezolucije 2142 x 876 piksela. Uprkos istim ekranima, elementima koji uglavnom definišu dimenzije uređaja, novi RAZR je par milimetara kraći, ali i nešto deblji od prethodnika. Proces otvaranja ekrana i dalje nije toliko jednostavan i zahteva ili da gurnete palac između dva ekrana ili da ceo proces izvedete s dve ruke. Napomenućemo i da kada ekran otvorite više od pola, postoji mehanizam koji vam pomaže da se ekran opruži. Sa druge strane, zatvaranje je linearno kada pređete polovinu, bez unutrašnjih delova koji će vam pomoći pri potpunom zatvaranju.\nKao i na prošlogodišnjem modelu, ekran je odličan, precizan, sa dobrom svetlinom i performansama. Primetne su tri neravnine: jedna na sredini, i po jedna na trećini ekrana. Iako ne smetaju previše, vidljive su kada je ekran ugašen i možete ih osetiti kada prelazite prstom. Pretpostavljamo da su ove neravnine posledica savitljivog mehanizma, odnosno širine šarke. Kao i lane, kada se zaklopi, ekran se blago povuče pod donji deo telefona, što je neophodno kod ovakvog mehanizma.\nMaleni spoljni ekran omogućava dosta toga, ali je samo jedan deo mogućnosti u realnosti upotrebljiv. Da, možete da otkucate poruku na malom ekranu i čak da gledate YouTube video, ali to prosto nema smisla. On je tu za brzo čitanje poruka i mejlova, kao i za kadriranje prilikom pravljenja selfija glavnom kamerom.\nSnimci kreirani kamerom Motorola 5G RAZR smartfona\nQuad Bayer kamera od 48 MP veoma je dobra, kako po danu, tako i u uslovima slabog osvetljenja, a s obzirom na sekundarni ekran, možete je koristiti i kao selfi kameru, a slike okidati preko bočnih tastera. Stoga se može reći da kamera ima niz interesantnih funkcionalnosti koje nekim korisnicima mogu puno značiti. S obzirom da se ista kamera koristi kao glavna i kao selfi, ne čudi što je telefon dobijao priznanja za najbolju selfi kameru i/ili jednu od najboljih u tom pogledu od najuglednijih rejting sajtova i udruženja.\nHardver je unapređen, pa RAZR 5G ima Snapdragon 765G naspram 710 kod prošlogodišnjeg modela, a i memorija je porasla na 8/256 GB. Dobili smo i slot za regularne nanoSIM kartice i podršku za 5G, ako je to u Srbiji ikome bitno. Omalena baterija omogućava jedan dan korišćenja, što je i očekivano, a tu je i senzor otiska prsta na zadnjoj strani, za dodatnu bezbednost.\nŠto se upotrebe tiče, novi ekran, odnosno sistem otvaranja, deluje mnogo bolje. Ceo proces otvaranja i sklapanja je fluidniji i telefon deluje znatno izdržljivije. Prosto ima nešto u tom pokretu javljanja otvaranjem telefona i prekidanja veze zaklapanjem. Na tu emociju igra Motorola, i ide im sve bolje.\nKorisna adresa: motorola.com/rs\nTagovi: Android, Mobilni telefon, Motorola, motorola razr 5g, telefon\n← ERP u doba korone, Dejan Vuković, AB Soft | BIZIT2020\nŠta smo naučili na Vertiv Digital Channel Summitu EMEA 2020 →


KAKVE REČI DŽEJSONA KIDA ZA BIVŠEG SELEKTORA SRBIJE! Kokoškov je GENIJE! - Informer\nTrener Dalas Maveriksa Džejson Kid ishvalio je kao nikada svog saradnika Igora Kokoškova\nIgor Kokoškov je ovog leta postao pomoćnik Džejsonu Kidu na klupi Maveriksa, a u isto vreme je i napustio klupu Srbije! Izgleda da uživa i ima puno poverenje čoveka koji ga je želeo u svom timu!\nNekadašnji sjajni plejmejker, a sada trener, nazvao je Kokoškova genijem tokom "medija deja" organizovanog u ponedeljak u NBA ligi!\n- Igor Kokoškov? On je ofanzivni genije. Pitajte ga za jednu akciju, on će vam dati deset - poručio je Kid.\nNema sumnje da ove reči i te kako znače Kokoškovu, koji je dobio otkaz na klupi reprezentacije Srbije nakon neuspeha u kvalifikacijama za Olimpijske igre i potom našao posao u Dalasu.\nPodsetimo, košarkaški stručnjak je vodio Fenerbahče, a bio je i glavni trener Finiks Sansa!\nZA SVE JE KRIV DONČIĆ?! Direktor napustio Dalas zbog Slovenca!\nDžejson Kid igor Kokoškov NBA Dalas


Socijalne statistike, očekivani izazov po novu vladu - Crno beli svet\nU vreme kada se Kosovo suočavalo sa ekonomskim padom, padom prihoda i smanjenjem radnih mesta, potreba za dobijanjem pomoći je rasla. Socijalne statistike Agencije za statistiku Kosova (ASK) pokazuju da postoji porast potražnje. Za samo tri meseca potrošeno je preko 129.4 miliona evra.\nKrajem prošle godine, zabeležen je porast broja siromašnih višečlanih porodica. Opština Mitrovica je opština koja ima najviše socijalno ugroženih porodica. Porastao je i broj penzionera koji primaju osnovnu starosnu penziju po osnovu doprinosa, sa najvećim brojem u Prištini. Prema nacionalnosti, 81 odsto penzionera koji primaju starosne penzije su Albanci, dok preostali procenat čine penzioneri ostalih nacionalnosti. Dok, kada je reč o penzionim osiguranicima koji uplaćuju doprinose, taj procenat dostiže 98 procenata.\nKolebanja je takođe bilo u broju boračkih i vojnih penzionih osiguranika. Prema opštinama, većina korisnika penzija Kosovskih snaga bezbednosti dolazi iz Prištine. Penzioneri, bivši pripadnici Kosovskog zaštitnog korpusa, uglavnom su iz opštine Srbica, dok je najveći broj korisnika boračkih penzija iz opštine Dečani.\nSamo u poslednjem kvartalu 2020. izdaci za penzije i druge socijalne šeme iznosili su preko 129.4 miliona evra ili su bili veći za 17.3 miliona evra u odnosu na isti period 2019. godine.\nNa mukama sa siromaštvom\nPorodicama koje su odabrane na osnovu kriterijuma predviđenih zakonom, putem šeme socijalne pomoći, Kosovo nudi privremenu novčanu pomoć́.\nNa Kosovu je evidentirano preko 25 hiljada 600 porodica.\n„Na osnovu situacije u decembru 2020. godine, broj porodica koje su ostvarile koristi od šeme socijalne pomoći iznosio je 25,679. Najveći broj porodica dolazio je iz Opštine Mitrovica, sa ukupno 2,392 ili 9,3% od ukupnog broja“, navodi se u izveštaju. Ove porodice imaju ukupno 103,189 članova.\nDo meseca septembra prethodnog kvartala, broj porodica koje su zatražile socijalnu pomoć bio je 24,496. Broj porodica zabeležio je porast do poslednjeg meseca 2020. godine. Ovaj broj bio je veći za 1,183 porodice više i sa 4,199 članova više.\nMeseca septembra evidentirano je 98,990 članova.\nBroj porodica koje primaju socijalnu pomoć veći je čak i ako se uporedi sa evidencijom iz decembra 2019. godine. Meseca decembra te iste godine bilo ih je 24,352, sa ukupno 98,756 članova.\nŠeme materijalne podrške za porodice dece sa posebnim potrebama takođe su zabeležile uzlazni trend. U poslednjem kvartalu prošle godine bilo je 2,436 porodica korisnika, što je u odnosu na pre tri meseca, više za 103 porodice, u odnosu na ukupno 2.333.\nBroj porodica korisnika veći je i u odnosu na isti period prošle godine. U tri meseca oktobar-decembar evidentirano je 2,276 porodica dece sa posebnim potrebama.\nBroj penzionera veći\nIz penzijskih šema proizilazi da je broj korisnika osnovnih starosnih penzija na kraju 2020. godine iznosio 142,280, dok je starosnu penziju po osnovu uplaćenih doprinosa ostvarilo 49,451 korisnika.\nJedno lice, državljanin Kosova, koje navrši 65 godina starosti, ostvaruje pravo na minimalnu penziju od 90 evra mesečno. Sa druge strane, pored navršenih 65 godina starosti, osobe koje su uplaćivale doprinose za svoje penzije, inače poznate kao penzioni osiguranici, klasifikovane u skladu sa zakonskim odredbama.\nKako se navodi u izveštaju, neobrazovani penzioneri odnosno oni sa završenom osnovnom školom primaju penziju u iznosu do 182 evra mesečno, u drugu kategoriju spadaju penzioneri sa srednjim obrazovanjem sa 198 evra mesečno, penzioneri sa višim obrazovanjem primaju penziju od 214 evra mesečno, dok se u četvrtoj kategoriji nalaze penzioneri sa univerzitetskim obrazovanjem koji primaju 265 evra.\nVećina korisnika osnovne starosne penzije dolazi iz Opštine Priština.\n„Na osnovu situacije zabeležene u decembru 2020. godine, broj korisnika šeme osnovnih starosnih penzija iznosio je 142,280. Najveći broj korisnika dolazio je iz Opštine Priština sa ukupno 14,414 ili 10,1% ukupnog broja “, navodi se u izveštaju.\nOvaj broj je veći za 222 penzionera u odnosu na podatke iz prethodnog kvartala. Dok je u odnosu na isti period 2019, broj građana koji su navršili 65 godina starosti i ostvaruju pravo na osnovnu starosnu penziju veći za 8,363.\nZa ovu kategoriju penzionera samo u decembru 2020. godine iz državnog budžeta potrošeno je preko 12.9 miliona evra. Treba napomenuti da je tokom pandemije, Kurtijeva vlada odlučila da isplati dodatak od 30 evra ovoj kategoriji penzionera, dok je ovu praksu u narednoj godini sledila i vlada koju je predvodio Avdulah Hoti.\nČak i po broju penzionera koji uplaćuju svoje doprinose, prednjači Opština Priština u odnosu na druge opštine, sa 20.7 procenata.\nBilo je oscilacija u broju penzionih osiguranika koji uplaćuju doprinose, u poređenju sa prethodnim kvartalom. U tom tromesečju bilo ih je 49,541, u poslednjem mesecu 2020. ovaj broj je opao za 90 penzionera. Dok je u odnosu na isti period 2019. godine Kosovo dobilo dodatnih 1,965 penzionera.\nPodaci ASK-a pokazuju da se svakog meseca na Kosovu potroši preko 10 miliona evra na isplate penzija penzionerima koji uplaćuju doprinose.\n„Trepča”, više od 2,300 penzionera prima mesečnu penziju od 126 evra\nPravo prevremenog odlaska u penziju u „Trepči“ ostvaruju svi zaposleni koji su izgubili radno mesto do kraja 2004. godine. Međutim, rudari moraju ispuniti zahteve i uslove predviđene zakonom o penzijskim šemama koje finansira država. 126 evra je iznos koji se mesečno isplaćuje penzioneru „Trepče“.\nPodaci do meseca decembra pokazuju da je 2,341 penzioner primao penziju u Trepči. Ovaj broj je manji u odnosu na isti period 2019. godine za 294 osobe. Više od polovine penzionera dolazi iz Opštine Mitrovica.\nPenzije za bezbednosne snage i vojsku\nJoš jedna penzija koja se isplaćuje na Kosovu je ona za bivše pripadnike Kosovskog zaštitnog korpusa (KZK). Bivši pripadnici ostvaruju pravo na trajnu penziju od 60, 70 do 80 procenata prosečne zarade na Kosovu.\nU penzionoj šemi Kosovskog zaštitnog korpusa evidentirano je 1,166 korisnika, od kojih je preko 12 procenata od ovog ukupnog broja, iz opštine Srbica.\nU odnosu na podatke iz 2019. godine, broj penzionera u ovoj kategoriji veći je za 68. Broj penzionera u Kosovskim snagama bezbednosti (KBS) veći je za još 37 penzionera. Meseca decembra 2019. godine evidentirano je ukupno 546 penzionera KBS-a, dok je u istom mesecu 2020. ovaj broj iznosio 583 penzionera. Najveći broj penzionera KBS dolazi iz Prištine sa 8.9 procenata.\nZa korisnike penzije KBS-a, ovo pravo proističe iz Zakona o penzijama pripadnika Kosovskih bezbednosnih snaga, Zakon br. 04 / L-084. Penzije pripadnika KBS kreću se od 60, 70 do 80 procenata prosečne zarade na Kosovu.\nU šemi za porodice palih boraca i ratnih invalida, do decembra prošle godine bilo je 13,550 korisnika, dok je broj korisnika iz ove kategorije iznosio 10,493. Za ovu kategoriju se mesečni izdaci kreću u rasponu od 3.3 do 4 miliona evra.\nDalje, šema za ratne veterane brojala je 38,216 korisnika, pri čemu je više od 10 procenata dolazilo iz opštine Dečani.\n„Na osnovu situacije u decembru 2020. godine, broj korisnika penzijske šeme za ratne veterane iznosio je 38,216. Najveći broj korisnika zabeležen je u opštini Dečani sa ukupno 4,057 ili 10,6% od ukupnog broja “, navodi se u izveštaju.\nU poređenju sa istim mesecom 2019. godine, beleži se broj veći za 115 korisnika.\nU sistemu naknade za slepe, bilo je 1,848 korisnika, dok je taj broj u 2019. bio za 128 veći.\nInvalidska penzija se isplaćuje licima koja ispunjavaju zakonske uslove, starosti od 18 do 65 godina. Mesečni iznos ove penzije iznosi 75 evra.\nTakođe je bilo kolebanja u penzijskoj šemi za osobe sa invaliditetom, koja je brojala 19,266 korisnika, dok je u decembru taj broj iznosio 17,791.\nS druge strane, osobe koje su trajno izgubile sposobnost pomeranja donjih ekstremiteta primaju penziju za paraplegičare, dok penziju za tetraplegičare ostvaruju osobe koje su trajno izgubile sposobnost kretanja i pomeranja gornjih ekstremiteta.\nBilo je 2,797 korisnika šeme penzija za paraplegičare i tetraplegičare.\nTakođe, šema za porodične penzije brojala je 3,712 korisnika, invalidske penzijske 81 korisnik i šeme za nadoknadu obrazovnim radnicima za 90/91. godinu.\n129.4 miliona evra za tri meseca\nZa tri meseca, oktobar-decembar prošle godine, za šeme penzija i naknada, država je izdvojila 129,431,061.77 evra.\nViše od polovine ovih sredstava odlazi na osnovne penzije i penzije po osnovu doprinosa. Zatim dolaze troškovi za boračke penzije koji učestvuju sa oko 15 procenata, a sa preko 12 procenata učestvuju izdaci na ime socijalnih šema.\nNaknade i druge penzije učestvuju u manjem procentu.\nU poređenju sa prethodnim kvartalom, troškovi na ime penzija i drugih socijalnih šema, veći su za preko 8.4 miliona evra, dok su u odnosu na isti period 2019. godine, veći za 17.3 miliona evra.\nU poslednjem kvartalu 2019. godine, rashodi su iznosili 112,096,405.94 evra.


Skuplja školarina na Banjalučkom univerzitetu - Klix.ba\nVlada Republike Srpske donijela je danas odluku kojom se ujednačavaju školarine na oba univerziteta u tom bh. entitetu koja će se kretati od 700 do 1.000 KM, saopćila je podpredsjednica Vlade Jasna Brkić.\nNa Banjalučkom univerzitetu do sada je cijena bila u rasponu od 400 do 1.000 KM, a na Univerzitetu u Istočnom Sarajevu od 700 do 1.000 KM.\nU RS-u će se u novu školsku godinu upisati 6.916 studenata na 75 studijskih programa, od čega će 3.390 biti studenati Banjalučkog univerziteta, dok će Visoka medicinska škola u Prijedoru upisati 180, a Visoka škola za turizam i hotelijerstvo u Trebinju 100 studenata.\nBrkić je na pres-konferenciji nakon sjednice Vlade RS-a kazala da su odobreni interventni iznosi Ministarstvu za izbjeglice i raseljene osobe RS-a od oko 93.000 KM i namijenjeni za rješavanje problema izbjeglica i raseljnih osoba, odnosno za rješavanje problema interno raseljenih osoba i za finansiranje povratka u Federaciju BiH.\nEntitetska vlada je utvrdila danas Prijedlog zakona o lizingu, Nacrt zakona o republičkim robnim rezervama, a razmatrana je i informacija o mogućnostima korištenja i promocije razvoja solarne energije, te podržala realizaciju pilot-projekta španske agencije za međunarodnu saradnju u vezi s ovim pitanjem.\nBrkić je kazala da je Vlada "svjesna potencijala" koje ima u oblasti energetike, te da je poznato da se koristiti samo 30 posto vodopotencijala za proizvodnju električne energije, a podržava i mogućnosti koje se pružaju u oblasti solarne energije.\n28.06.2007. u 14:10\nProjekt "Politika u komunikaciji s djecom"\n28.06.2007. u 13:40


Zaposlenima u IT sektoru omogućiti rad od kuće - Peticije.online\nZaposlenima u IT sektoru omogućiti rad od kuće\nMi, dole potpisani zaposleni u IT sektoru, smatramo da je neophodno omogućiti nastavak rada od kuće svim zaposlenima koji smatraju da još uvek nije bezbedno da se vrate na radno mesto.\nRizik od potencijalne zaraze ovim virusom povećava se svakim kontaktom. Podsećamo, iako je došlo do ublažavanja mera i ukidanja vanrednog stanja, na snazi je i dalje proglašeno stanje pandemije. Vakcina i lek protiv ove opake bolesti još uvek ne postoje, a većina zemalja se priprema za dolazak “drugog talasa” epidemije.\nKako je IT sektor celim tokom vanrednog stanja, u jeku epidemije, u najvećoj meri nesmetano funkcionisao upravo putem rada od kuće, smatramo da poslodavci i kompanije iz oblasti IT imaju posebnu društveno odgovornu ulogu u smanjivanju potencijalnih šansi za prenošenje ovog virusa, ali i rasterećivanju drugih radnika koji stoje prvi na udaru - posebno lekara i medicinskog osoblja, zaposlenih u trgovini i javno-komunalnim preduzećima.\nPozivamo kolege koje žele da rade u kancelarijama da se solidarišu sa nama i podrže naš zahtev da povratak na posao bude naš izbor, a ne obaveza.\nICT sindikat Srbija Kontaktirajte autora peticije\nPotpisivanjem, ovlašćujem ICT sindikat Srbija da preda moj potpis onima koji imaju moć odlučivanja po ovom pitanju.\nSve vreme 752 568\n24 sati 749 568


RODITELJI, OPREZ: Nizak rast deteta može ukazivati na ozbiljne zdrastvene probleme | Novosti.rs\nRano otkrivanje poremećaja je od izuzetnog značaja, jer u velikoj meri poboljšava prognozu u pogledu mogućnosti dostizanja detetove normalne telesne visine.\nHormon rasta osim što utiče na linearni rast kostiju, ima i niz značajanih uloga u metabolizmu, a njegov nedostatak može pruzrokovati srčane, imunološke, probleme sa kostima, plućima, navodi se u saopštenju.\nDodaje se da ukoliko dete ne raste četiri do pet centimetara godišnje ili ako mu se usporava rast, savetuje se odlazak kod endokrinologa.\n- Iz tog razloga je od najvećeg značaja dijagnozu postaviti u što ranijem periodu razvoja deteta kako bi se primenom odgovarajuće terapije postigao željeni cilj - objašnjava se u saopštenju.\nNaglašavaju da u svemu tome najvažniju ulogu ima primarna zdravstvena zaštita, zato su redovni sistematski pregledi dece od najvećeg značaja, kao i pravovremeno informisanje o problemima koji mogu da nastanu zbog poremećaja rasta.\nNizak rast znači da je telesna visina deteta ispod donje granice normale za uzrast i pol, a najčešće je porodična odlika ili posledica konstitucionalno usporenog rastenja.\n- Niska telesna visina roditelja najčešće objašnjava nizak rast deteta, ali to ne sme biti razlog da se dete ne uputi endokrinologu čim se uoči poremećaj, poručuje pedijatar-endokrinolog u Tiršovoj doc.dr Maja Ješić.\n- Najčešći endokrinološki uzroci niskog rasta su nedostatak hormona rasta i nedostatak hormona štitaste žlezde, a od ostalih patoloških uzroka nizak rast može biti prouzrokovan intrauterusnim zastojem u rastu, celijakijom, različitim genetskim sindromima, hroničnim bolestima - objašnjava dr Ješić.\nDodaje da nedostatak hormona rasta može biti nepoznatog i poznatog porekla, urođeni i stečeni.\n- Kada se radi o urođenom nedostatku hormona rasta, najčešće se uočava posle druge godine života, a uzroci mogu biti genetski uslovljeni ili razvojni poremećaji glave, koji se javljaju sporadično. U stečene uzroke spadaju ozbiljne povrede glave, tumori glave, infekcije centralnog nervnog sistema, zračenje glave - kaže dr Ješić.\nU saopštenju se navodi da se deca sa tim problemom leče injekcijama hormonom rasta, koje u Srbiji pokriva zdravstveno osiguranje, odnosno RFZO.\nDr Ješić objašnjava da je osnovni preduslov uspešne terapije što ranije postavljanje dijagnoze i postizanje maksimalne visine pre početka puberteta.\n- Hormon rasta ima višestruka korisna delovanja koja obuhvataju održavanje normalnog telesnog sastava i metabolizma tokom celog života. Stoga se kod osoba sa dokazanim nedostatkom hormona rasta preporučuje supstitucija tog hormona i posle prestanka rasta u visinu, ali u dozama koje su manje od susptitucionih doza u detinjstvu i adolescenciji - dodaje dr Ješić.\nIpak, do zastoja u rastu nekada dolazi još dok je beba u maminom stomaku, a dele se na fetalne, maternalne, placentne i veoma važne spoljne faktore, na koje se može delovati preventivno, ističe neonatolog iz Tiršove prof. dr Miloš Ješić.\n- Novorođenčad sa intrauterinim zastojem u rastu imaju veći rizik od smrtnosti, a mogu imati brojna oboljenja. Takođe, taj zastoj rasta može ostaviti trajne posledice po bebu, pa su tako neurorazvojni poremećaji, poput poremećaja pažnje, učenja, pamćenja, hiperaktivnosti pet do 10 puta češći - kaže dr Ješić.\nDoktor kaže da ta stanja mogu delimično da se leče, ali da pravi terapijski pristup u lečenju intrauterinog zastoja rasta, još nije razvijen.\n- Mi terapiju nemamo. Možemo da lečimo samo posledice i to sa ograničenom uspešnošću. Prevencija ima glavnu ulogu, a to je pravilno praćenje rasta i razvoja fetusa dok je u materici, kao i na režim života majke - zaključuje on.\ndeca Saopštenje Zdravstveni problemi Rast Hormon rasta kosti nizak rast\nIGRAONICE, SPORTSKE AKTIVNOSTI I TEMATSKE RADIONICE: Letnji kamp u Botaničkoj bašti u Kragujevcu\nPRIRODNO-matematički fakultet u Kragujevcu, u saradnji sa Predškolskom ustanovom „Vrabac“, organizuje letnji dnevni kamp za decu u ovdašnjoj Botaničkoj bašti.\n26. 06. 2021. u 06:46


Palmer je došao i da miri, i da pritiska | Radio Kosovska Mitrovica\nPalmer je došao i da miri, i da pritiska\n10. September, 2020 08:13 |\nNije slučajno što se poseta specijalnog izaslanika Stejt departmenta za jugoistočnu Evropu Metjua Palmera dogodila u sredu, piše Sputnjik.\nTog dana, navodi dalje taj portal, otvorena su mnoga pitanja koja stvaraju podele u Predsedništvu BiH. „Američka diplomatija ništa ne radi slučajno i sve je unapred precizno isplanirano“.\nOvako Palmerovu posetu komentariše politički analitičar iz Banjaluke Anđelko Kozomara. A pitanja oko kojih članovi najvišeg bosanskohercegovačkog političkog tela ne mogu da se usaglase, pored predloga za preseljenje ambasade Bih u Jerusalim, su i priznanje nezavisnosti Kosova, integracija u NATO, kao i memorandum o saradnji koji su potpisali Centralna izborna komisija BiH i američka nevladina organizacija Međunarodna fondacija za praćenje izbora (IFES).\nPalmerova poseta usmerena je i na pokušaj da pomiri stavove članova Predsedništva, ali i da izvrši određene pritiske, smatra Kozomara.\n– Koliko smo mogli da čujemo, on je rekao da odluke u Predsedništvu treba da se donose konsenzusom, jer Dodik prečesto poteže pitanje vitalnog nacionalnog interesa i uvek će biti izglasano ono što on traži. Palmer je na taj način poslao poruku i drugoj dvojici članova Predsedništva da ne treba da preglasavaju Dodika za svaku sitnicu. To ide u prilog Dodiku – kaže on i dodaje da pretpostavlja da je američki izaslanik srpskom članu Predsedništva u četiri oka sugerisao da bude fleksibilniji i da se više zalaže za funkcionalniju BiH.\n– To se da zaključiti na osnovu onoga šta mu je Dodik odgovorio, a odgovorio mu je da Palmer treba da poradi na tome da se ukinu OHR i visoki predstavnik. Nemoguće da mu je Dodik to rekao bez ikakvog povoda – objašnjava sagovornik Sputnjjika.\nNakon vašingtonskog sastanka srpskog predsednika Aleksandra Vučića, američkog predsednika Donalda Trampa i premijera prištinskih institucija Avdulaha Hotija, Milorad Dodik je, prema Kozomarinim rečima, odigrao sjajan politički dribling predlažući premeštaj ambasade BiH u Izraelu iz Tel Aviva u Jerusalim. Taj je predlog zadao dosta glavobolje drugoj dvojici članova Predsedništva, Željku Komšiću i Šefiku Džaferoviću, dodaje sagovornik Sputnjika.\n– Dodik je jedva dočekao da ubedi Palmera da natera Bošnjake da prihvate ponudu. Oni je u ovoj fazi sigurno neće prihvatiti, ali ona će biti predmet mnogih pritisaka Amerike na Bošnjake da to urade, jer svi znamo kolika je povezanost i značaj Izraela u američkim diplomatskim odnosima – tvrdi Kozomara.\nKomšić i Džaferović uzvraćaju udarac\nKomšić i Džaferović nisu imali drugog izbora, osim da Dodiku uzvrate zahtevom da BiH prizna nezavisnost Kosova, što, kako Kozomara kaže, ne dolazi u obzir, s obzirom da je sam Komšić priznao nakon sastanka da mu je Palmer rekao da BiH i Kosovo nemaju nikakve veze.\n– Dakle, ni jedna, ni druga inicijativa, ni Komšićeva, ni Dodikova, u ovoj fazi neće proći, ali ostaje veliki pritisak na BiH u budućnosti da premesti ambasadu u Jerusalim – kaže Kozomara.\nŠto se tiče memoranduma o saradnji CIK i IFES, koju Kozomara naziva navodnom američkom nevladinom organizacijom, zbog čega je Dodik od Narodne skupštine RS zatražio zaštitu vitalnog nacionalnog interesa pošto je bio preglasan u Predsedništvu, naš sagovornik kaže da ona nije nepoznata u BiH; ona je godinama posmatrač izbora u toj zemlji.\nMeđutim, navodi Kozomara, ovaj put, po slovu memoranduma, ova organizacija je potpuni vlasnik biračkih spiskova, kao i kontrole na izborima, što bi joj, prema Kozomarinim rečima, omogućilo prekrajanje izbornih rezultata.\n– Podsećam da je njen rad na izborima zabranjen u sedamnaest američkih saveznih država. Nije slučajno da Amerika, koja slovi za najdemokratskiju zemlju u svetu, zabranila rad jednoj takvoj organizaciji koju Komšić i Džaferović, naravno ne iz svoje glave, već zato što su im njihovi mentori tako naturili, pozivaju da kreiraju izbornu volju građana i raspolažu svim mogućim podacima – kaže Kozomara.\nU slučaju IFES-a, Palmer ne može ništa da učini, ni sa Dodikom, niti kod nekog drugog u RS kako bi saradnja sa ovom organizacijom bila nastavljena, dodaje Kozomara.\nKomisija za saradnju sa NATO biće formirana, ali Komisija za integracije sa ovim vojnim savezom neće, kategoričan je Kozomara.\n– Ta komisija, koju je pokušala da naturi ministarka inostranih poslova Bisera Turković, koja je već odredila neke Srbe, neće biti formirana, to je jasno. Može samo komisija za saradnju sa NATO, jer je 2022. planirana velika vojna vežba. Dakle, ta komisija bi planirala tu vežbu i neke druge aktivnosti na nivou obuke vojnog potencijala. Podsećam da je plan da se broj vojnika u BiH smanji sa 9600 na 3600. Nema govora, dakle, da BiH ide putem NATO, to je pusta želja Bošnjaka, uzaludan pokušaj destabilizacije BiH – kaže on.\nNakon susreta sa Metjuom Palmerom, Milorad Dodik je najavio da će, ukoliko na dnevni red Predsedništva BiH bude uvrštena tačka o priznanju nezavisnosti Kosova tražiti od Narodne skupštine RS zaštitu vitalnog nacionalnog interesa, čime će ovaj predlog biti blokiran. Takođe, najavio je neće dozvoliti formiranje Komisije za inter+graciju BiH u NATO, a još ranije tražio je preseljenje ambasade BiH u Izraelu iz Tel Aviva u Jerusalim.


Predstava “Prst” u utorak na sceni SARTR-a | Visoko.co.ba\nNaslovnica Preporuka Predstava “Pr...\nPredstava “Prst” u utorak na sceni SARTR-a\nU utorak, 22. januara, sa početkom u 20 sati na sceni Sarajevskog ratnog teatra (SARTR) ponovo će biti izvedena predstava “Prst”.\nU kontekstu novije historije i patrijarhalnih odnosa, ona na veoma uvjerljiv način prikazuje život dvije žene, svekrve i snahe, koje ne mogu više živjeti skupa, ali ni jedna bez druge.\nPredstava budi emocije, a također i prepoznavanje jer su odnosi rivalstva i međusobnih optuživanja svekrve i snahe, neovisno od njihove specifične situacije, tipični za šire prostore Balkana. U priči bez patetike, sa suptilnom dozom humora i ironije i tačnom psihološkom slikom likova fantastična ženska ekipa napravila je predstavu koja nikoga neće ostaviti ravnodušnim.\nČlanak prijeDženan Hodžić alias Dr. Zo: Sve u životu gledam kroz prizmu islama, islam je način života\nSljedeći članakPromet na visočkim fiskalnim kasama veći od 1.17 milijardi KM u 2020. godini\nPredstava “Alfa Beta” uskoro na sceni Narodnog pozorišta Mostar\nPredstava ‘To nikad nigdje nije bilo’ upozorava na bolesti društva\nPredstava “Pusta zemlja” za 47. rođendan Mostarskog teatra mladih\n(FOTO/VIDEO) Otvorena izložba u Zavičajnom muzeju u Visokom\nKonačno grant u budžetu predviđen za osobe sa invaliditetom\nČeška uvela kompletnu zabranu kretanja za naredne tri sedmice\nVakcina AstraZenece je sigurna, ali ja se sa njom ne bih vakcinisala\nDva nova igrača se priključuju RK “Bosna” Visoko


Johnson & Johnson mora da plati osam milijardi dolara čovjeku kojem su narasle grudi | Radio Mbosna.eu\nAnasayfa » Vijesti » Johnson & Johnson mora da plati osam milijardi dolara čovjeku kojem su narasle grudi\nIz kompanije Johnson & Johnson je saopćeno da je odšteta “užasavajuće nesrazmjerna sa početnom kompenzacionom presudom u tom slučaju, a kompanija je uvjerena da će biti poništena”. Dodali su da poroti u tom slučaju nije bilo dopušteno da čuje dokaze o pozitivnim učincima Risperdala, prenosi “Hayat“.\nEnver Đuliman: “Odluka Nobelovog komiteta nedostatak znanja o zapadnom Balkanu i empatije prema žrtvama”


01.09.2017. 17:56h 01.09.2017. 20:58h\nTodorov : Istorijski uspeh Istorijski uspeh za srpski džudo. Nemanja Majdov je osvojio titulu svetskog šampiona. Sve čestitke Nemanji i njegovom ocu i treneru koji su obeležili istoriju i ušli u istoriju srpskog i svetskog džudoa. Nemanja Majdov je kao dvostruki juniorski evropski prvak jasno svetskim zlatom dokazao da je sam vrh svetskog džudoa. Budućnost je pred njim imajući u vidu da je 1996 godište. Sve čestitke i Aleksandru Kukolju koji je bio na korak od medalje- rekao je Ivan Todorov, predsednik Džudo saveza Srbije\nBranabić i Udovičić čestitali Majdovu osvajanje zlata\nPremijerka Srbije Ana Brnabić čestitala je Nemanji Majdovu koji je osvojio zlatnu medalju na Svetskom prvenstvu u Budimpešti u džudou. "Svojom borbenošću i sportskom veštinom uspeli ste da postanete prvak sveta u džudou i da posle mnogo godina donesete Srbiji ovo prestižno odličje", navela je u čestitki premijerka Brnabić. Ministar omladine i sporta Vanja Udovičić u čestitki je poručio da je posle 37 godina "čekanja, snova o osvajanju svetske medalje u džudou za našu zemlju, taj cilj ostvario sjajni Nemanja Majdov". "Čestitam Nemanji na ovom ogromnom uspehu koji je posle godina rada, odricanja i posvećenosti zaslužio. Svaka čast šampione. Čestitam i štručnom štabu i Džudo savezu Srbije", poručio je Udovičić.\nPredsednik Srbije Aleksandar Vučić čestitao je srpskom džudisti Nemanji Majdovu osvajanje zlatne medalje na Svetskom prvenstvu u Budimpešti. "Velika mi je čast da našem džudisti Nemanji Majdovu čestitam osvajanje zlatne medalje na Svetskom prvenstvu u Budimpešti. Verujem da će njegov trud i na narednim takmičenjima biti nagrađen zlatnim obeležjem", ističe se u čestitki predsednika Vučića..\nNemanja MajdovdžudoSrbijaSvetsko prvenstvo


Kako doći do Beogradska u Zemun pomoću Autobus ili Železnica | Moovit\nKako doći do Beogradska u Zemun pomoću Autobus ili Železnica\nSmernice do Beogradska (Zemun) korišćenjem gradskog prevoza.\nOd Maxi 75 min\nOd Zemun | Novi Grad 52 min\nOd Cezar 50 min\nOd Kontrola letenja Srbije i Crne Gore 62 min\nOd Аеродром Никола Тесла (BEG) 75 min\nOd Doncafe Coffee House 75 min\nOd Passport Control 75 min\nKako doći do Beogradska korišćenjem Autobus\nOd Zemun | Novi Grad 48 min\nKoliko treba vremena da stignem do Beogradska od Maxi gradskim prevozom?\nPotrebno je 75 min od Maxi do Beogradska pomoću Autobus - 604, Autobus - 603\nKoliko treba vremena da stignem do Beogradska od Zemun | Novi Grad gradskim prevozom?\nPotrebno je 52 min od Zemun | Novi Grad do Beogradska pomoću Železnica - BG:VOZ1, Autobus - 703\nKoliko treba vremena da stignem do Beogradska od Cezar gradskim prevozom?\nPotrebno je 51 min od Cezar do Beogradska pomoću Autobus - 601, Autobus - 711\nKoliko treba vremena da stignem do Beogradska od Kontrola letenja Srbije i Crne Gore gradskim prevozom?\nPotrebno je 63 min od Kontrola letenja Srbije i Crne Gore do Beogradska pomoću Autobus - 607, Autobus - 711\nKoliko treba vremena da stignem do Beogradska od Аеродром Никола Тесла (BEG) gradskim prevozom?\nPotrebno je 75 min od Аеродром Никола Тесла (BEG) do Beogradska pomoću Autobus - 72, Autobus - 603\nKoliko treba vremena da stignem do Beogradska od Doncafe Coffee House gradskim prevozom?\nPotrebno je 75 min od Doncafe Coffee House do Beogradska pomoću Autobus - 72, Autobus - 603\nKoliko treba vremena da stignem do Beogradska od Passport Control gradskim prevozom?\nPotrebno je 75 min od Passport Control do Beogradska pomoću Autobus - 72, Autobus - 603\nKoliko vremena treba do Beogradska od Maxi vožnjom Autobusom?\nKoliko vremena treba do Beogradska od Zemun | Novi Grad vožnjom Autobusom?\nPotrebno je 49 min od Zemun | Novi Grad do Beogradska pomoću Autobus - 711\nKoliko vremena treba do Beogradska od Cezar vožnjom Autobusom?\nKoliko vremena treba do Beogradska od Kontrola letenja Srbije i Crne Gore vožnjom Autobusom?\nKoliko vremena treba do Beogradska od Аеродром Никола Тесла (BEG) vožnjom Autobusom?\nKoliko vremena treba do Beogradska od Doncafe Coffee House vožnjom Autobusom?\nKoliko vremena treba do Beogradska od Passport Control vožnjom Autobusom?\nKoje su stanice najbliže Beogradska?\nStanice najbliže Beogradska su:\nBeogradska je 57 metara daleko, 1 min. pešačenja\nUgrinovci /Centar/ je 571 metara daleko, 8 min. pešačenja\nUgrinovci /Ulaz/ je 579 metara daleko, 8 min. pešačenja\nKoji Autobus staje u blizini Beogradska?\nOve linje Autobus staju u blizini Beogradska: 603, 703, 711\nPogledaj sve trase koje staju na Beogradska stajalištu u gradu Zemun, Srbija.\nNe tražiš stajalište Beogradska? Želiš da pronađeš najbliže Autobus ili Železnica stajalište oko sebe? Izaberi drugo stajalište ili stanicu sa naše mape da pregledaš bus, voz ili drugo stajalište u gradu Zemun koje ti je najbliže.\nŽeliš da znaš koja su stajališta najbliža trenutno? Pronađi Autobus ili Železnica stajališta najbliža tebi tako što ćeš preuzeti Movit aplikaciju. Sa našom aplikacijom možeš pronaći nakbliže autobusko, vozno stajalište, ili naći alternativne trase i vremena vožnje koje će te dovesti do Beogradska stajališta.\nTražiš specifičnu stanicu koja ti je u blizini? Pregledaj najbliža stajališta ili alternative koje su blizu Beogradska stajališta sa Moovitom. Izaberi iz liste alternativnih stajališta za stajalište Beogradska: Beogradska; Ugrinovci /Centar/; Ugrinovci /Ulaz/.\nPronađi sve relevantne alternative prevoza kao što su Autobus ili Železnica trase, koje će te odvesti do odredišta. Sledeće opcije imaju trase koje prolaze u blizini Beogradska stajališta - Autobus: 603, 703, 711.\nKako doći do Beogradska je upravo postalo mnogo jednostavnije sa Moovitom. Ne treba ti posebna aplikacija za autobus da pogledaš red vožnje a posebna za vozove. Moovit ima sve informacije o javnom prevozu u jednoj jedinstvenoj i besplatnoj aplikaciji. To je jedan od razloga žašto su Google Plej prodavnica i Apple prodavnica aplikacija izabrali baš nas kao jednu od najboljih aplikacija koje postoje i zašto preko 250 miliona korisnika, uključujući korisnike u gradu Zemun, veruje Moovitu za svoje potrebe kretanja kroz grad!\nKako da stignem do popularnih znamenitosti u Belgrade Beograd pomoću gradskog prevoza Benefit Kennedy Gagarin Pijaca Banovo brdo Garaža Umbrella Grand kafa Fashion Company Erste Banka Marketing D2 Stajalište gradskog prevoza Autokomanda Codex Kotež 2 Blok brate, Bruklin brate City Caffe Užice Globus Club Crna maca Beli dvor Park prijateljstva\nNajbliža stajališta adresi Beogradska u gradu Zemun\nAutobusska stajališta do Beogradska u gradu Zemun


Mega u finišu ostala bez pobede u Baru - Ozon Media\nMega u finišu ostala bez pobede u Baru\nOd strane Ozon 03.11.2016.\nOd strane Ozon 03.11.2016. 0 komentar\nKošarkaši Mega Leksa u izuzetno uzbudljivom meču nisu uspeli da dođu do druge pobede u Košarkaškoj Ligi šampiona pošto je u okviru 3. kola Mornar slavio u Baru sa 87:85 (19:15, 22:27, 19:28, 27:15). Mega je u poslednju četvrtinu meča u SC Topolica ušla sa plus 10 ali je domaća ekipa u neizvesnom finišu bila preciznija i došla do pobede.\nNajbolji u redovima Mega Leksa su bili Rade Zagorac sa 22 poena i Ognjen Jaramaz sa 20, dok se u ekipi Mornara istakao Voler sa 29 poena. Posle tri kola u grupi D Košarkaške Lige šampiona, Mega ima skor 1-2 dok Mornar ima dve pobede uz jedan poraz. U narednom kolu takmičenja, Mega Leks u utorak 8. novembra od 20 časova dočekuje litvanski Juventus.\nDejan Milojević je započeo meč sa sledećom petorkom: Jaramaz, Mušidi, Zagorac, Čančar, Kaba. Mornar počinje utakmicu sa 4:0 ali uzvraća Mega preko zakucavanja Jaramaza i Zagorca dva puta, od kojih je drugo zakucavanje kapitena Mege preko igrača Mornara bilo za TV špice. U odbrani se istakao Čančar koji je pored toga, stigao da podeli par asistencija. U nastavku četvrtine Mega nije uspela da pogodi nekoliko šuteva iz reketa, što je uz promašena slobodna bacanja donelo rezultat 19:15 za Mornar na kraju prve četvrtine.\nPosle plus 8 za Mornar na početku druge četvrtine, Milojevi zatražio tajm-aut posle čega Mega odgovara serijom 6:0. U vise navrata Mornar uspeva da sačuva vođstvo trojkama ali u 29. minutu posle koša Zagorca i trojke Kabe Mega prelazi u vođstvo. Na poluvreme se otišlo sa 41:42 za Megu.\nU nastavku utakmice Mornar preko raspoloženog Volera dolazi do plus 4 ali uzvraća Mega trojkama Tejića i Kabe, kao i novim sjajnim zakucavanjem Jaramaza. Sredinom perioda igrači Mega Leksa su pojačali intenzitet odbrane što je rezultovalo sa nekoliko ukradenih lopti u kratkom periodu pa sa dve trojke (Mušidi i Zagorac) Mega dolazi do plus 10, 60:70 na kraju treće četvrtine.\nMornar počinje poslednju četvrtinu serijom 7:0 pa se odmah vraća u meč. Igralo se dugo koš za koš a u poslednja dva minuta se ušlo sa nerešenim rezultatom. Novak potom pogađa trojku ali odgovara Voler sa dva koša iz teške pozicije. Jaramaz trojkom vraća plus 2 na 51 sekund do kraja. Domaća ekipa potom pogađa oba slobodna bacanja a nakon promašaja Tejića, Voler je ponovo precizan. Zagorac uzvraća dvojkom a gosti sa linije slobodnih bacanja stižu do plus 2 na 15 sekundi do kraja. U poslednjem napadu Novak ne pogađa ulaz a Kaba posle ofanzivnog skoka nije uspeo da ugura loptu u koš za produžetke pa je Mornar stigao do pobede.\nMega Leks u subotu od 21 čas u hali PSC Pinki u Sremskoj Mitrovici nastavlja takmičenje u ABA ligi a protivnik je Krka.\nMega Leks: Mušidi 3, Đoković, Jaramaz 20, Veljković, Milisavljević, Kaba 14 (10 skokova), Zagorac 22 (6 skokova, 6 ukradenih lopti, indeks 30), Čančar 2 (4 asistencije), Simeunović 2, Tejić 7, Novak 15 (4 asistencije).\nKK Mornar: Hadžibegović 9, Krstić 8, Džons 19, Radunović, Čalić, Vujošević 2, Mijović 4, Pantić, Korać 5, Mugoša 5, Voler 29, Elis 6.\nAleksandar Čeliković o neraskidivoj vezi između čoveka i psa\nIzložba sitnih životinja „Sirmium 2016“\nGosti iz Novog Sada odneli bodove iz Mačvanske...\nOvog vikenda takmičari Sirmiuma na dva fronta. Oba...\nJu jitsu: Za najmlađe 16 medalja!\nPOBEDA SREMICA NA DOMAĆEM TERENU\nJOŠ JEDNA POBEDA SREMICA\nOdbojkašice “Srema” večeras igraju utakmicu osmine finala Kupa...\nKIK BOKS: Za Žeravića ZLATO\nNeočekivano: RADNIČKI SM – KABEL 2: 3


Srpska desnica Miše Vacića – produžena ruka SNS | Politika | DW | 14.11.2019\nNije potrebno mnogo pameti da se zaključi da je Srpska desnica Miše Vacića projekat Srpske napredne stranke. Zato bi taj odnos trebalo konstantno demaskirati, ocenjuje u autorskom tekstu za DW sociolog Dario Hajrić.\nPre samo dve godine predsednik Srpske desnice Miša Vacić bio je angažovan na fantomskoj poziciji neformalnog savetnika u vladinoj Kancelariji za Kosovo i Metohiju kod Marka Đurića, i u emisiji uživo na televiziji N1 nije umeo da kaže ko ga je tamo zaposlio, zašto, na kom konkursu i sa kojim kvalifikacijama. Stranka koju je nakon toga napravio početkom 2018. godine automatski je dobila pristup i pozitivan tretman u žutoj štampi i na televizijama na kojima takvu privilegiju imaju samo naprednjaci i njihovi sateliti.\nOsnivačka skupština održana je u prisustvu Milenka Jovanova, potpredsednika Glavnog odbora SNS. Opravdano je pretpostaviti i da se stranačke prostorije koje niču po Srbiji, bilbordi i prateći izdaci, ne plaćaju isključivo iz kasice-prasice u koju članstvo ubacuje kusur iz dragstora.\nI mada se silno upinje da se predstavi kao autentični hardkor-nacionalizam, ponavljajući sva opšta mesta koja tome mogu da se prišiju, Srpska desnica prosto odiše veštačkim karakterom. Nije prisutna čak ni uobičajena desničarska ikonografija: kompletan propagandni materijal, od plakata i bilborda do logoa stranke i odelceta njenog predsednika deluje generički do te mere da bi mogao da se upotrebi za kampanje većine drugih partija. Slogani koji bi trebalo da zvuče agresivno ili provokativno deluju neuverljivo. Kao da gledamo kako marketinška agencija zamišlja desničarsku stranku. Umesto da odiše nacionalizmom kao što bi želela, Srpska desnica odiše parama koje su ulupane u njeno pravljenje.\nManjak autentičnosti vacići uveoci pokušavaju da nadoknade (za sada verbalnim) incidentima. Najpre je portal Bujanovačke preneo da je Vacić u Bujanovcu pričao o „domaćim izdajnicima koji šuruju sa Šiptarima“, pa je najavio da će takvi „biti raseljeni zato što drugima uništavaju živote, ali i ako budu sputavali Srpsku desnicu“. Nakon što je Odeljenje Osnovnog tužilaštva u Vranju pokrenulo istragu, Vacić je demantovao da je rekao išta od toga.\nDve nedelje kasnije, držeći govor u Šapcu, najavio je kako će gradonačelnika Zelenovića „i njegove kriminalce gurnuti niz Cer u srpsku Drinu i podaviti“, te da će napraviti zatvor u kom će ga izložiti i pljuvati. Nakon nove prijave tužilaštvu Miša V. ponovo je porekao veći deo onoga što je rekao pravdajući se kako je mislio na to da će se Zelenović „utopiti na izborima“. Pomalo nalik tome da kažete komšijskom klincu da ćete ga išamarati, a onda njegovom tati rmpaliji objašnjavate da ste mislili na šamaranje u igrici na plejstejšnu.\nUsledio je i nastavak poluprikrivenih pretnji narodnoj poslanici Mariniki Tepić sloganom „Marinika shvati, nećemo stati“, koji se pojavio 2018. kada je dobijala pretnje smrću. Očekivano, i ovaj put smo dobili boldrikovsko objašnjenje da se mislilo na to da se neće stati sa osnivanjem lokalnih odbora.\nNaprednjačka verzija Dveri\nNaravno da je predvodnik Srpske desnice sam po sebi opasan jedino ukoliko ste burito, ali to ne treba da zavara: organizacija koju mu SNS pravi ne svodi se na njega, a obrise ostalih namena smo već počeli da uočavamo.\nNa prvi pogled najočiglednija funkcija Srpske desnice je proizvodnja lojalne, teledirigovane opozicije. Pošto je izvesno da će nekoliko najvećih opozicionih stranaka bojkotovati predstojeće parlamentarne izbore, vlastima u Beogradu je neophodno da stvore privid legitimiteta. Za to im je potrebno da se na izborima pored njih pojavi što veći broj manje ili više imaginarnih pokreta čiji će cilj biti da privuče određene grupe birača, podigne izlaznost i simulira pluralizam.\nGledaćemo instant studentske pokrete, penzionerska udruženja, rusofile i druge liste kojima se će upravo SNS prikupljati potpise za kandidature. Ako neko od njih pređe cenzus, tim bolje. Srpska desnica se u izvesnom smislu pozicionira kao naprednjačka verzija Dveri, ali ako ne bude pozajmljivanja glasača izvesno je da će im dometi biti znatno skromniji.\nDrugi razlog su istakli mnogi koji su u poslednje vreme analizirali aktivnosti Srpske desnice. Vlasti koja proizvodi ozbiljne kriminalne afere potrebno je da konstantno skreće pažnju javnosti na druge stvari, a to je sad već moguće jedino izuzetno zapaljivim temama. Ako pratite šta sve govori, krajnje je očigledno da Vacić namerno pokušava da privuče pažnju na sebe i svoj mali Šturmabtajlung, ali afera „Krušik“ i umešanost vrha vlasti u trgovinu oružjem su nešto za šta će im trebati pozorišne kulise znatno većih dimenzija.\nTreći razlog je pritisak. Istaknute javne ličnosti koje kritikuju vlast moraju da budu pod konstantnim pritiskom, ne samo da bi se oni sami ućutkali već i da bi odvratili druge da im se pridruže. Nalik Srpskoj radikalnoj stranci u doba Slobodana Miloševića, Srpska desnica SNS-u treba da posluži kao strašilo. Za uvrede su, naravno, zadužene stranke u vlasti, ali pretnje koje mogu kulminirati istragama, makar im svi znali krajnji ishod, je ipak zgodnije da izgovara neko drugi.\nČetvrta svrha je najopasnija. SNS sebi pravi parapolicijsku formaciju koju će, čim dovoljno naraste, početi da po potrebi šalje na ulice da se suprotstavlja demonstrantima ili se koška sa aktivistima na izborima. Ako nekome to zvuči preterano, neka se raspita o tome na šta su ličili lokalni izbori u Medveđi u septembru.\nPodizvođač za prljave poslove\nAutoritarne vlasti ne mogu sebi da priušte da nemaju apsolutni monopol nad fizičkom prisilom. Upad opozicije u RTS pokazao je da ta kontrola nije dovoljno čvrsta i da u nekim situacijama opozicija može da reši da iskorači iz samonametnutih okvira lepog ponašanja.\nU isti mah, predsednik Vučić je vrlo dobro svestan da uniformisana policija koja mlati demonstrante nije dobar prizor ni za međunarodnu, ni za domaću javnost. Zato je potreban podizvođač koji će obaviti prljaviji deo posla – guranje sa demonstrantima, zastrašivanje, po potrebi i pesničenje – nakon čega dalje preuzima policija koja će da razdvaja i hapsi i jedne i druge. Medijski kolaboracionisti će odraditi svoj deo posla izjednačavajući odgovornost učesnika ili do mučnine razvlačeći pitanje ko je doveo do eskalacije, a tužilaštvo će, za primer drugima, ekspresno procesuirati one koji su se fizički suprotstavili vacićima uveocima.\nNa kraju ostaje samo da se glavni glumac pojavi pred kamerama na vanrednoj konferenciji za štampu i odigra ulogu jedine odrasle osobe u prostoriji.\nNe zanositi se idejama o zabrani\nŠta možemo da uradimo po pitanju Srpske desnice? Za početak, ne treba se zanositi idejama o zabrani. Na srpskoj političkoj sceni već 28 godina obitava Srpska radikalna stranka, a Vojislav Šešelj – u međuvremenu osuđen za zločine protiv čovečnosti – do sada je izgovorio više pretnji, uvreda i splačina nego što skromni um Vacić Miše može da proizvede do kraja života.\nMalograđansko zgražavanje nad ružnim rečima i čuvene najoštrije osude takođe ne dobacuje predaleko – Vacić i ostali vacisti svesno provociraju ne bi li režimskim medijima pružili povoda da im daju reč, a nezavisnima skrenuli pažnju na sebe.\nJedini ispravan pristup, koji je javnost u izvesnoj meri već počela da usvaja, jeste konstantno referisanje na njih kao na produžetak Srpske napredne stranke. Valja imati u vidu da ogroman deo građanki i građana politiku prati krajnje površno, umoran i zgađen partokratskim gloženjem, beskrupuloznošću vlasti i problematičnim karakterom ogromnog dela opozicije.\nUkoliko od starta ne vežu Srpsku desnicu za SNS, tretiraće je kao zasebnu pojavu i previđati ko drži džojstik. Demaskiranje tog odnosa u javnosti je jedini način da se donekle ograniči upotrebna vrednost novog vazala, i zato u svakoj reakciji na buduće vacističke ispade – a budimo realni, biće ih još – valja insistirati na tome ko i u koje svrhe koristi desnicu.\nVladajuće stranke u Srbiji glume međusobne sukobe\nNova kriza u vladajućoj koaliciji – stari akteri. Lideru SPS Ivici Dačiću koalicioni partneri iz SNS zameraju da kontaktira sa opozicijom, da time sebi pravi odstupnicu i da nedovoljno štiti lik i delo Aleksandra Vučića. (06.11.2019)\n„Radikali u duši“ i „opozicija bez politike“\nKakav je to dijalog o Kosovu i ima li u Srbiji dijaloga uopšte? Kakvi su odnosi sa EU? Može li opozicija da pobedi Vučića? O tome za DW debatuju narodni poslanici Marinika Tepić (Nova) i Vladimir Đukanović (SNS). (09.08.2017)\n„Voz koji ne vozi nikuda“\nNemačka štampa se, između ostalog, bavila i sukobom oko srpskog voza iz Beograda za Kosovsku Mitrovicu koji nije stigao na cilj. Komentatori uglavnom ocenjuju da je temeljni spor Beograda i Prištine daleko od rešenja. (16.01.2017)\nKljučne reči Miša Vacić, Srpska desnica, Srpska napredna stranka SNS, komentar\nTrajni link https://p.dw.com/p/3Syum\nOdmetnik izaziva Erdogana 15.12.2019\nBivši turski premijer Davutoglu osnovao je novu stranku. „Stranka za budućnost“ bi vladajuću Stranku pravde i razvoja (AKP) mogla da košta mnogo glasova. Da li je to znak raspada Erdoganove baze moći?\nNevladine organizacije kao glavni neprijatelj 15.12.2019


JUGOSLAV CVETKOVIĆ: KAO DIJETE MAŠTAO SAM DA ĆU GRADITI VELIKE ZGRADE - UGLJEVIK.INFO\nJUGOSLAV CVETKOVIĆ: KAO DIJETE MAŠTAO SAM DA ĆU GRADITI VELIKE ZGRADE\nMoja porodica je moj najveći uspjeh. Tri sina i supruga, su moja najjača podrška i moj neiscrpan izvor energije.\nKao dijete priželjkivao sam da projektujem ili zidam velike zgrade. Danas kao stomatolog, mogu da primijetim određenu sličnost, jer nadograđujem, popravljam zdravlje zuba za lijep osmjeh i zdravlje sugrađana. Nakon osnovne škole, razmišljao sam da upišem Srednju školu Bogosloviju. Kao dijete me privlačila duhovnost, Crkva i vjera, ali sam se odlučio za medicinu, koja je kao i Crkva humana.\nKnjiga „Tvrđava“, a filmovi koje rado odgledam su, uglavnom, žanra vestern, a predstava koju bih izdvojio „Oko u oku“ Pozorišta iz Banja Luke.\nKošarka je moj hobi, i drago mi je, jer mogu da doprinesem razvoju tog sporta na području opštine Ugljevik, kao član uprave Ženskog košarkaškog kluba koji je u protekloj deceniji ostvario mnogo uspjeha, a njegov najveći uspjeh je okupljanje mladih oko sporta i njihovo bavljenje zdravim stilom života.\nŠta bi, po Vašem mišljenju, trebalo unaprijediti u Ugljeviku?\nOpština Ugljevik je jedna od najrazvijenijih opština u Srpskoj, a temelj njegovog razvoja je Rudnik i ruda ugalj, koja se eksploatiše od 1899. godine. U svim razvijenim sredinama, turizam prati razvoj privrede i mišljenja sam da treba u narednim godinama posvetiti više pažnje turizmu, koji na određen način i kreira imidž, a svakako i doprinosi da se kroz njega razvija i privreda i druge ekonomske grane.\nKako Ugljevik vidite u budućnosti?\nUgljevik i cijelu Podmajevicu u budućnosti vidim kao sredinu u kojoj žive srećni i zadovoljni ljudi, koristeći prirodne resurse u procesu proizvodnje, ali i dobre klimatske uslove za proizvodnju voća. Moja misija će i dalje biti da, pored doprinosa razvoju zdravstva Ugljevika, kao odbornik u Skupštini opštine budem aktivan učesnik u kreiranju boljeg i privrednog i političkog ambijenta koji će rezultovati kvalitetnijim životom naših građana i da u budućnosti mladi ljudi ostanu u svom rodnom mjestu gradeći porodice.\nPreuzeto sa portala SEMBERIJA INFO


Samorukov o kosovskom konfliktu i uticaju Rusije na Balkanu – Krstarica\nSamorukov o kosovskom konfliktu i uticaju Rusije na Balkanu\nTanjug 26. novembra 2019. 17:36\nMOSKVA – Sve dok Srbija zvanično ne prizna nezavisnost Kosova, moraće da se oslanja na snagu veta Rusije u Savetu bezbednosti UN kojom ona može da spreči puno međunarodno priznanje, a taj odnos zavisnosti daje Moskvi značajan stepen uticaja u regionu, ali i u samoj Srbiji, smatra zamenik glavnog urednika moskovskog Karnegi centra Maksim Samorukov.\nOn ocenjuje da Moskva možda i ne želi da konflikt bude rešen jer se, po njegovom mišljenju, plaši da bi kraj konflikta Beograda i Prištine umanjio pozicije Rusije u Srbiji i ozbiljno narušio njen uticaj na Balkanu.\nSamorukov tvrdi da u očima Kremlja Rusija ima veoma malo da dobijea, a potencijalno može sve da izgubi ako kosovsko pitanje bude rešeno.\n„Puno priznanje Kosova okončalo bi zavisnost Srbije od stalne međunarodne podrška Rusije. Neopsterećena kosovskim pitanjem Srbija bi mogla da ubrza put ka Evropskoj uniji i produbi saradnju sa NATO“, naveo je on u autorskom tekstu na portalu moskovskog Karnegi centra.\nIzneo je i mišljenje da ta dva pitanja sve više postaju prioritet za većinu pripadnika srpske političke i ekonomske elite.\nDodao je da će napredak na bilo kom polju verovatno zavisiti od toga da li Srbija doslednije usklađuje svoju politiku sa politikom EU i NATO prema Rusiji, ali napominje da bi to moglo da podrazumeva uvodenje viza za ruske državljane, pridruživanje sankcijama EU protiv Rusije i raskidanje sporazuma o slobodnoj trgovini sa Evroazijskom ekonomskom unijom.\nSamorukov smatra i da se Moskva po svemu sudeći nada da će iskoristiti uticaj na rešavanje kosovskog pitanja kao prednost u svom burnom odnosu sa Zapadom.\nOn navodi da bi Kremlj bio srećan kada bi Zapad priznao poraz na Kosovu i pozvao Rusiju da se pridruži mirovnim naporima, ali smatra da nije verovatno da će se to dogodoti.\n„Sveukupni kolaps poverenja izmedu Kremlja i Zapada zakomplikovao je stvari, a slabi su izgledi da će se sve uskoro vratiti u normalu. Zbog toga lideri EU ili Sjedinjenih Američkih Država Rusiju smatraju suviše nepouzdanom da bi razmatrale njeno direktno učešće u posredovanju prilikom rešavanja kosovskog spora“, zaključio je Samorukov.


Kako odabrati pravu srednju školu - Magazinčić\nHome/Razno/Kako odabrati pravu srednju školu\nIako osnovna škola traje čak osam godina, kada se završi, shvatite da je prošla baš brzo i da vas je dolazak srednje škole uhvatio prilično nespremne. Šta bi trebalo da upišete? Koja je srednja škola najbolja za vas? Šta uopšte treba da uzmete u obzir prilikom upisa srednje škole?\nNemojte da očajavate ako i dalje nemate odgovor na sva ova pitanja. Do polaganja prijemnog ispita i konačnog odabira srednje škole ipak ima još malo vremena, a do tada, razmislite o ovim stvarima koje će vas odvesti do konačne i prave odluke.\nKako pronaći odgovarajuću srednju školu\nNajjedenostavniji i najefikasniji način pronalaženja državnih ali privatnih srednjih škola je naravno putem interneta. Ali kako odabrati pravu školu? Da li je uvek najbolja ona koja se prva pojavi u pretrazi? Ili možda ona koju preporučuju ljudi na raznim forumima ili blogovima? Svaka srednja škola koja drži do svog imidža konstantno radi na sebi, i mora biti prisutna i u online svetu tako što ulažu svoj sajt.\nTo znači da ozbiljne institucije ulažu u SEO (search engine optimization) i druge vidove online marketinga. Optimizacija sajtova za institucije je isto važna kao i za biznise i ne znači samo da sajt bude privlačan i prilagođen korisnicima, da pruža dobro korisničko iskustvo, već i da bude preporučivan od strane drugih sajtova, kao što su forumi, blogovi pa i državne institucije. U tom slučaju će se sajt srednje škole naći na prvom mestu pretrage i značiće da te škola sigurno vredi pažnje i razmatranja jer je prepoznata kao ozbiljna institucija.\nPre svakog izbora, prirodno je da se „posavetujete“ sa svojim željama i interesovanjima. Niko ne očekuje od vas (niti bi to trebalo da radite) da, na primer, upišete privatne sportske gimnazije ukoliko vas ne zanima sport, ne trenirate ništa i fokus vam je na nečemu sasvim drugom. Sigurno nećete upisati ni umetničke srednje škole ako umetnost nije nešto što je vaša „šolja čaja“.\nUkoliko nemate nekih ovako specifičnih preferencija, kao što su sport ili umetnost, najbolje je da se odlučite za najneutralniju varijantu škole kako bi svaki sledeći izbor na vašoj lestvici profesionalnog razvoja bio lakši i manje uslovljen bilo kojim faktorima. Razmislite i o tome šta je ono čime biste voleli da se bavite kasnije pa u skladu sa tim pokušajte da odaberete i srednju školu. Iako vam možda deluje da je sada za to rano, ipak razmislite i o tome kako bi se fakultet nastavio na srednju školu koju ćete upisati.\nOpšte ili specijalizovane, stručne škole\nDakle, u zavisnosti od ličnih želja, ambicija i preferencija, odlučite da li vam je potrebna stručna škola ili će biti sasvim u redu da upišete i onu opštu, kakva je gimnazija. Privatne sportske gimnazije su na primer odlične za decu koja se profesionalno bave sportom i koja zbog obaveza oko takmičenja i treninga ne uspevaju da pohađaju redovnu nastavu u državnim školama. Srednje umetničke škole su pak kao stvorene za decu koja znaju da će se baviti nekom vrstom umetnosti i koja će ceo život posvetiti upravo tom pozivu.\nUkoliko niste sigurni da biste se sa ovakvu jednu oblast vezali još sad, slobodno upišite „običnu“ to jest opštu gimnaziju nakon koje će vam biti znatno lakše da upišete bilo koji fakultet, pa čak i onaj umetnički. Odabir ovakve srednje škole vam omogućava da u toku naredne četiri godine čak i više puta promenite svoje ideje i želje u vezi sa budućom karijerom i profesionalnim razvojem.\nIako se uglavnom očekuje da ćete srednju školu upisati redovno, u nekim slučajevima je vanredna nastava ono što će vam najviše odgovarati i gde će vam biti lakše učenje. Već smo spomenuli privatne sportske gimnazije pa ćemo i sada uzeti taj primer – ukoliko se profesionalno bavite sportom, zbog obaveza i treninga ćete imati manje vremena da se posvetite školi i školskim zadacima pa je zato baš ovakva srednja škola logičan izbor za vas. Nastava je prilagođena svakom učeniku ponaosob, svaki učenik ima svog mentora i o učenju i rezultatima svakog od njih se i te kako vodi računa. Naravno, ukoliko se možete redovno posvetiti nastavi, nema potrebe za pretarnim razmišljanjem o tome da li ćete odabrati državnu ili privatnu školu.\nSlavko Pejovic2018-03-19T09:55:33+01:0019.3.2018.|Razno|0 Comments


EPIZODA: RECIKLIRANJE\nKo vrati ambalažu da dobije nadoknadu\nPrema proceni Fiskalnog saveta, za uspostavljanje sistema upravljanja otpadom koji bi bio efikasan, potrebno je uložiti 1,5 milijardi evra. Najavljen je projekat za uspostavljanje primarne selekcije otpada u nekoliko regiona i gradova, koji se finansira iz Fondova EU, ali neophodno je aktivnije učešće lokalnih samouprava i ministarstva, kaže Obradović.\nSvojevremeno je najavljivano da će otpad, odnosno pepeo iz termoelektrana biti korišćen kao materijal u izgradnji puteva. Ovakav pojekat, međutim, još nije zaživeo.


'Mostarske kiše' nastupile na 'Mostarskom ljetu' @ StartBiH.ba\nUmjetničko društvo "Mostarske kiše" u petak navečer održalo je koncert na ljetnoj pozornici Centra za kulturu Mostar.\nAnsambl "Mostarskih kiša" posjetiocima je ponudio raznovrstan repertoar koji se sastoji od sevdaha, autorskih pjesama, tradicionalne makedonske muzike, evergreena i drugih muzičkih numera.\nKoncert je upriličen u okviru kulturne manifestacije "Mostarsko ljeto 2020" koja se održava od 17. jula do 28. augusta.\nGeneralni pokrovitelj manifestacije je Ministarstvo obrazovanja, nauke kulture i sporta HNK.


Uništava vam seksualni život: "Sitnica" koju možete promijeniti - Vijesti.me\nSkrivanje sopstvenog tijela mnogim ženama je prioritet tokom seksualnog odnosa, zbog čega ne mogu da se opuste niti da uživaju u potpunosti Edit\n7975 pregleda 0 komentar(a)\nVijesti online 21. oktobar 2019, 19:29 ažurirano 21. oktobar 2019, 19:31\nDobar seksualni život odražava se i na ostale djelove vašeg života. Osobe koje imaju redovne seksualne odnose generalno su uspješnije i srećnije. Ali, šta ako nijeste zadovoljni sa svojim seksualnim životom?\nI male promjene u navikama mogu puno toga da poprave. Ženama nije lako da se opuste, posebno ako se bore s viškom kilogramima ili iz nekog drugor razloga naleze mane svom tijelu, pa im samim tim i samopouzdanje pada. Skrivanje sopstvenog tijela mnogim ženama je prioritet tokom seksualnog odnosa, zbog čega ne mogu da se opuste niti da uživaju u potpunosti.\nStručnjaci za veze i terapeuti savjetuju na koji način možete da napravite „čudo“ za svoj seksualni život i to samo jednom sitnicom. Dajte kompliment svojoj partnerki ili partneru.\nStudija koja je objavljena u časopisu „Journal of Sex and Marital Therapy“ obuhvatila je 200 žena starih između 18 i 30 godina koje su u tom momentu bile u vezi. Stručnjaci su ih ispitali o tome kako se osećaju kada je riječ o njihovom tijelu i šta njihovi partneri misle o svom izgledu. Žene su davale odgovore o svom seksualnom životu, koliko često osećaju seksualnu želju, stepen uzbuđenja, da li doživljavaju orgazme…\nRezultati su pokazali da su žene koje su se osjećale nesigurno zbog svog tijela, doživljavale manje zadovoljstva u krevetu od onih žena čiji partneri na njihov izgled nijesu gledali kao na preduslov za zadovoljstvo i koji su često znali da pohvale svoje partnerke i njihov izgled, uprkos „nesavršenostima“.\nŽene koje osjećaju da su privlačne svojim partnerima imaju bolja seksualna iskustva, a osećaju se atraktivnije ako ih njihovi partneri prihvataju kakve jesu. Jedan od zaključaka je i da muškarci koji znaju kada treba da daju kompliment svojoj partnerki, važe za bolje ljubavnike.


pink.rs | ZVERSKI PRETUKAO TRUDNU ŽENU: Beba nije preživela BRUTALNO PREBIJANJE\nZVERSKI PRETUKAO TRUDNU ŽENU: Beba nije preživela BRUTALNO PREBIJANJE\nNesrećnoj ženi je izvađena materica kako bi preživela.\nNenad Bondarenko zvani Munđa (42), iz sela Beranje kod Požarevca, uhapšen u nedelju uveče jer je dan ranije zverski pretukao trudnu suprugu Tanju Milovanović (38) i ubio joj bebu u stomaku, mesec dana pred porođaj!\nNasilnik je isprebijanu ženu smestio u bolnicu, a onda se vratio u selo i sutradan otišao kod prijatelja na slavu Đurđevdan, gde ga je policija uhapsila!\nIzvor iz istrage kaže da se užasno porodično nasilje odigralo u subotu uveče u porodičnoj kući u kojoj su Nenad i Tanja živeli poslednje četiri godine.\n- Tanja je u subotu primljena u požarevačku bolnicu sa teškim povredama stomaka. Pošto je bila u osmom mesecu trudnoće, odmah je urađena operacija, ali, nažalost, dete je već bilo mrtvo - objašnjava naš sagovornik.\nOn dodaje da je nesrećnoj ženi od brutalnih batina bukvalno pukla materica i da su lekari bili prinuđeni da je odstrane kako bi Tanji spasli život.\n- Ona je lekarima rekla da ju je muž u subotu pijan pretukao. Kada je pala na pod, on ju je više puta šutnuo u stomak. Slučaj je prijavljen policiji i u nedelju je izdat nalog za Nenadovo hapšenje. Patrola je najpre otišla u Nenadovu i Tanjinu kuću u selu Beranje, ali nasilnik nije bio tamo, već je pronađen kod prijatelja na slavi, gde je i uhapšen - rekao je naš sagovornik.\nMeštani Beranja su nam juče ispričali da je Munđa u nedelju ceo dan išao po selu i svima pričao da mu je ćerka umrla prilikom rođenja i da treba da skupi novac da je sahrani.\n- Molio je ljude i da mu plate pivo, jer je navodno bio tužan što mu je dete umrlo prilikom rođenja. On je uvek bio čudan i sklon alkoholu. Čim se dokopa nekog dinara, odmah sve propije. I pomoć koju je dobijao od socijalnog odmah bi spiskao na pivo. A Tanja... Ona je malo mentalno zaostala i slabo se družila sa ljudima iz sela - priča meštanin Beranja.\nOduzeto im jedno dete\nNenad i Tanja su pre dve i po godine dobili ćerkicu, ali im je Centar za socijalni rad u Požarevcu odmah oduzeo bebu i smestio je u hraniteljsku porodicu. Prema nezvaničnim saznanjima, procenjeno je da ni Tanja ni Nenad nisu u stanju da brinu o detetu.\nŽivislav Milojević, prvi komšija bračnog para, kaže da je u subotu ceo dan bio na njivi, ali da je tog jutra, kada je krenuo da radi, video Nenada i Tanju kako sede ispred kuće i piju alkohol.\n- Munđa nije bio nasilan, ali mnogo je pio, pa je u takvom stanju mogao svašta da uradi. Do jutros (ponedeljak, prim. aut.) nisam ni znao da je Tanja u bolnici, a on uhapšen. Ne znam da li je to stvarno uradio, ili se nešto drugo desilo, ali... Ako ju je pretukao i ubio nerođeno dete, onda treba da robija - priča Živislav.\nŽalio se na slavi\nToplica Jović, u čijoj kući je Nenad uhapšen, kaže da je Munđa u nedelju po podne došao tužan kod njega i žalio se kako ćerki treba da sprema sahranu.\n- Rekao je da je Tanja izgubila bebu i odmah tražio pivo. Malo kasnije došli su policajci kod mene u dvorište i uhapsili ga. Pitao sam policajca zašto ga hapsi, a on mi je odgovorio: "Pitaj Munđu šta je uradio." Stavili su mu lisice i dvojica su ga ubacila u maricu - kaže Jović.


Beta 17. marta 2019. 13:20\nPredsednik Demokratske stranke (DS) Zoran Lutovac izjavio je danas, ispred predsedništva Srbije, da gradjani moraju da se izbore za normalnu Srbiju ali da je to nemoguće ako jedinstveno ne stanu protiv autokrate Aleksandra Vučića.\nLutovac je kazao za Vučića da je čovek koji deli Srbiju i umesto da dodje i da se obrati gradjanima.\n„Taj posao jeste posao u ime svih gradjana, ne samo onih koji mu se svidjaju. Pravi predsednik je predsednik svih nas, spreman da razgovara i čuje sve nas. Dokle će RTS biti takva dok to mi dozvoljavamo, ne smemo više to da dozvoljavamo“, rekao je Lutovac.


Pada vrednost "Fabrike vode": Postrojenje sad može i upola cene\nPada vrednost „Fabrike vode“: Postrojenje sad može i upola cene\nFoto: Fabrika vode\nJavni izvršitelj Dragan Nikolić po drugi put je oglasio prodaju pokretne i nepokretne imovine preduzeća „Fabrika vode“ iz Zrenjanina. Drugo elektronsko javno nadmetanje zakazano je za 24. decembar, u periodu od 9 do 13 časova.\nPrvi pokušaj prodaje „Fabrike vode“ u Zrenjaninu prošao je bez uspeha, jer nije bilo zainteresovanih kupaca.\nPROČITAJTE JOŠ: Nekretnine u Zrenjaninu: Prodaje se trosobna kuća u naselju Bagljaš (Foto)\nNepokretna i pokretna imovina ponuđena je na prodaju kao jedna funkcionalna celina. Njena ukupna vrednost procenjena je na 834.736.350 dinara. Kako je navedeno u novom pozivu, imovina se ne može prodati ispod početne cene, u iznosu od 50 odsto od njene utvrđene vrednosti. U prvom pokušaju početna cena je iznosila 70 odsto od ukupne vrednosti.\nNa prodaju su ponuđeni postrojenje za prečišćavanje pijaće vode, prateći objekti i oprema, u vlasništvu preduzeća „Fabrika vode“.\nZaključak o prodaji imovine donet je u izvršnom postupku koji je pokrenula Erste banka, kao poverilac, protiv dužnika, zrenjaninskog preduzeća „Fabrika vode“. Postupak je pokrenut radi izvršenja na osnovu Zakona o izvršenju i obezbeđenju.\nPravo učešća na javnom nadmetanju imaju sva registrovana zainteresovana lica koja najkasnije dva dana pre održavanja prodaje polože jemstvo u iznosu od 15 odsto od procenjene vrednosti predmeta prodaje.\nTagoviDragan Nikolić Erste banka fabrika vode prodaja imovine\n15/12/2021 у 16:05\nКо је рекао да ће постројење на крају поклонити Кинезима? Где има дима…\nBijenale akvarela u Zrenjaninu: I umetnici prepoznali ekološke probleme (3)\nDeca pomažu detetu: Mališani pevaju za dečaka Vukašina Đurina


Kako je Stojković prevaren za 350.000 evra\nGolman fudbalske reprezentacije Srbije Vladimir Stojković saslušan je u Tužilaštvu za organizovani kriminal u okviru istrage koja se vodi protiv predsednika gradskog odbora DSS Uroša Jankovića...\nBendtnerova golčina Stojkoviću, a igraju u istom timu (VIDEO)\nSrpski reprezentativac Vladimir Stojković ove sezone pruža vrlo dobre partije u dresu Notingem Foresta, ali na meču protiv Derbi kauntija pored protivničkih morao je da obrati pažnju i na svoje...\n"Orlovi" bez golmana i štopera putuju u Harkov\nFudbalska reprezentacija Srbija za prijateljski duel protiv Ukrajine u Harkovu neće moći da računa na golmana Vladimira Stojkovića i defanzivca Matiju Nastasića.\nMuslin sprema novu rokadu\n21:37 >> 22:39\nVIDEO: Džaka dao gol Stojkoviću sa 30 metara\nReprezentativac Srbije, Vladimir Stojković, primio je gol protiv Arsenala u Liga kupu Engleske sa čak 30 metara.\nBentner prešao u Notingem forest\nBivši fudbaler Arsenala i Juventusa Niklas Bentner nastaviće karijeru u engleskom drugoligašu Notingem forestu.\nMuslin menja od "temelja"\nPrvu zvaničnu utakmicu pod vođstvom Slavoljuba Muslina reprezentacija Srbije će igrati u ponedeljak sa početkom od 20.45 protiv selekcije Republike Irske u okviru kvalifikacija za Svetsko...\nStojković potpisao za "šumare"\nGolman fudbalske reprezentacije Srbije Vladimir Stojković potpisao je dvogodišnji ugovor sa Notingem Forestom, saopštio je nekadašnji dvostruki prvak Evrope, već duže vreme član Čempionšipa.